kumppani vaativa - Tarot-tulkinnat - Suomi24 Keskustelut\nhei olen yli 50v nainen mieheni inhoaa minun lihoavaa vartaloani ja muutenkin hän on hirveän vaativa kaikissa asioissa jatkuuko suhteemme pitkään enään pelkään että hän jättää minut ,toivottavasti joku ennustaja vastaisi .\nHuh.. kuitenkin senkin kuoren sisällä, olet se sama ihminen, johon miehesi aikoinaan ihastui. En kyllä ymmärrä millainen oikeus hänellä on vaatia sinulta tuollaista. Onko hän itse sitten täydellinen? Ikä tuo väistämättä tullessaan asioita, joita ei halua. Toisaalta, se on aikaa jolloin - vois alkaa olemaan jo aikaa itselle, kun lapset on omillaan.. Kuulostaa vain aika kohtuuttomalle nuo vaatimukset...\nJonkunlaista harmoniaa täällä on ollut, jonkun läheisen ihmisen kanssa ja aurinko alkanut paistaa vaikean ajan jakson jälkeen. Tässä on vaalea aikuinen nainen..., Tää hertta kuningatar on aika vaikea kortti tulkita mulle. Jos nyt ajatellaan normi korttien mukaan, tämä siis tarkoittaa vaalea hiuksista, sinisilmäistä naista. Taroteissa tämä kuvaa myös kypsään ikään ehtinyttä naista, hyvin lämmin henkistä, paljon elämää nähnyttä naista. Tämä voi kuvastaa myös äitihahmoa - tämä voi tarkoittaa jollain muotoa myös hedelmällisyyttä ja/tai luovuutta. Joka tapauksessa, tässä tämän naisen rinnalla on ristiverinen aikuinen mies ja joitain asioita joita on pitänyt miettiä uusiksi.\nValintojen tekeminen kysyy aikalailla rohkeutta/syö voimia. Iso muutos tulossa TAI pitää kyetä jättämään vanhat, kannattamattomat asiat taakseen ja luoda katse tulevaisuuteen. Täällä on, että olisit selättämässä vaikeat asiat ja saamassa balanssia asioihisi ja niitä mitä todennäköisimmin siivittää joku sinulle täysin puskista tuleva tieto/uutinen.\nTässä on joko viranomainen TAI henkilö, jolla on tekemisiisi erittäinkin suuri valta, Tai tummaakin tummempi aikuinen mies. Joka tapauksessa, tässä on kyse jostain selkäsi takana puuhastelusta. Tässä on alkanut muutosten tuulet jo puhaltaa ja sinulla on ne onnistumisen avaimet omissa hyppysissäsi, olkoonkin vaikka se sinua ahdistaa. Tulossa joko kutsu johonkin sosiaaliseen tapahtumaan TAI sitten jokin asia yllättää sinut. Nyt tarvit kaiken terävänäköisyytesi, kun kyse on rakkaudesta. Ilmassa nimittäin leijjuu kilpailutilanne ja täällä on miekkojen 3, eli joko haluat päästä jostain asiasta eroon tai sitten kyseessä on ero TAI kolmas osapuoli. Oli mikä tahansa näistä, sydämen lävistää kolme miekkaa ja se kolmas ei sinne kuulu. Tässä on vaaleahko aikuinen nainen ja tilanne, joka saattaa haasteelliseksikin äityä.\nTyöhön liittyvissä asioissa TAI joku asia, jonka eteen olet paljon vaivaa nähnyt - tulee jonkunlaista tiedonantoa, jossa mitä ilmeisimmin sinulla on ollut joku 'luotto henkilö,' tästä paljastuu jotain TAI hän paljastaa sinulle jotain. Sitten jotain uutista myös jostain missä onnistut.\nAnteeksiantoa/sopusointua ja uutta toiveikkuutta ja nyt täällä on, että on taottava, kun se rauta on kuuma. Täällä on joitain rahasopimusasioita ja jotain, jonka takia joudut pikkusen ottamaan osaa näihin. Tässä on myös joku nainen, ei kauheen luotettava - jollain tapaa menestystä hänen suhteensa...\nKotiin liittyvät asiat, maailmalta kiirii uutisia. Tämä myös voi kertoa yhden vaiheen päättymisestä elämässäsi ja uuden alkamisesta, Vaalea aikuinen mies ja oikeus tapahtuu. Tästä voi muodostua perin läheinen suhde ja voi kestää suht pitkäänkin ja tässä vielä sanotaan, että kyseessä on henkilö, jota et joka päivä tapaa.\nMenestystä, mutta taidat itse kieltäytyä sitä uskomasta. Kannattaakin pitää jalat maassa nyt kaiken tän tohinan keskellä, olkoonkin vaikka kuinka mielikuvituksesi saa siivet, tämän eri paikkakunnalta olevan vaalean miehen taholta. Tämä voi tarjota tullessaan myös kaivattua lepoa aiemmista ponnisteluista.. Hän siis, saattaa osoittautua sinulle, taakkojasi kantavaksi ystäväksi.\nAineelliset asiat ok ja ja jotakin on sulle ehdotellaan näissä ja jotakin on vääjäämättä tulossakin näissä ja nää alkaa jäytää ajatuksiasi, mutta sun kotis on kumminkin oikeinpäin ja sulla on kaikki syy olla onnellinen.\nNiin tai näin.., oot silti pikkusen tyytymätön, tää jollain tapaa liittyy tulevaisuuden suunnitelmiesi tekemiseen, etkä pääse siitä mihinkään, että tunnet ittes pikkusen ulkopuoliseksi ja se suututtaa sua. Kuitenki toisaalta oot keveissä ajatuksissakin ja taaperrat polkuasi katse luotuna kaukaisuuteen, etkä meinaa huomata millään edessäsi olevaa vaaraa - ei vaikka kuinka pieni koira näykkii housun punttejasi, ettet kielekkeeltä putoaisi... Jotenkin uppoudut ajatuksiisi, mieli kevyenä ja et huomaa vaaraa.\nRistiverinen nainen ja joku juttu, joka saattaa peräti ravistelevaksi sinulle koitua. Tässä myös on tilaisuutesi uuteen alkuun, vaikka tilanteet aika paljon vielä elää. Täällä on miekkojen 6, eli jos tämä ei tarkoita merimatkaa, meren takaa tulevaa juttua, joka koituu kohtaloksesi, tuoden mukanaan mahdollisuuden uuteen onneen - sitten tämä kuvastaa stressiä, joka on osasi - tässäkin sinulla on, kun huomioit vain faktat, mahdollisuus kokea onnea, jopa ylitse vuotavaa sellaista. Vähän oli vaikea rivi, mutta jotakin tässä on, joka lähtee tuosta ristiverisestä naisesta, joka pistää kiven pyörimään.....


Koskimäki totesi sekä Helsingin Sanomien että brittilehti Telegraphin haastattelussa, että Helsingin Senaatintorilla olisi ollut uudenvuodenyönä laajaa ulkomaalaisten miesten naisiin kohdistamaa seksuaalista häirintää. Saksan Kölnissä ulkomaalaistaustainen miesjoukko ahdisteli naisia vuodenvaihteen juhlinnassa. Ilmiö on otettu Saksassa vakavasti: tapauksen tiedottamisen kanssa vitkastellut poliisipäällikkö Wolfgang Albers passitettiin ennenaikaiselle eläkkeelle, ja liittokansleri Angela Merkel on vaatinut perusteellista selvitystä. Jos kyse on organisoidusta toiminnasta, Merkel lupaa tiukennuksia Saksan turvapaikkapolitiikkaan. Saksa on Euroopan maista suhtautunut pakolaisiin ja turvapaikanhakijoihin muuta Eurooppaa suvaitsevaisemmin – natsi-Saksan historiallisen painolastin takia. Kölnin yö voi kääntää Saksan tiukemmalle linjalle. Myös Ruotsin pääministeri Stefan Löfven vaatii selvitystä naisten massa-ahdistelusta.Ahdistelu ja lääppiminen ovat monelle tytölle ja naiselle arkipäivää Suomessa, ja sen kohteeksi voi joutua yllättävissä paikoissa ja tekijä voi tulla yllättävältä taholta. Sosiaalisessa mediassa käynnistyi lääppijäkampanja, jossa voi kertoa kokemuksistaan. Hyvä, että nämä yksiselitteisesti tuomittavat törkeydet nousevat kansakunnan puheenaiheeksi. Sitä ei kuitenkaan voi käyttää selityksenä meillä ja muualla Euroopassa liikkuvien miesjoukkojen, olivat ne sitten turvapaikanhakijoita tai kantaväestöä, oudolle toiminnalle. Onko kyse organisoidusta liikehdinnästä? Ilmiön taustat pitää selvittää juurta jaksain eikä sulkea silmiä ongelmalta, jolle ei selvästikään ole kenelläkään selkeää selitystä. Saksassa ja Ruotsissa asiaan suhtaudutaan vakavasti – pääministereitä myöten.Toivottavasti näin tapahtuu myös meillä.


Lauri Ylönen erostaan Paula Vesalasta: "Eroaminen ei ole helppoa"\nMoni on ihaillut ex-muusikkopari Lauri Ylösen ja Paula Vesalan kykyä erota sopuisasti. Lauri sanoo, että hän on oppinut paljon ystäviensä eroista. – Melkein kaikki ystäväni ovat eronneet, mikä on ihan hirveätä.\n14.3.2017 Teksti: Hilppa Wuokko Kuvat: Paula Kukkonen, Tiia Ahjotuli/Otavamedia\nThe Rasmus -yhtyeen keulakuvana tunnettu muusikko Lauri Ylönen ja hänen muusikkovaimonsa Paula Vesala erosivat viime syksynä 12 yhteisen vuoden jälkeen. Parilla on yhteinen, vuonna 2008 syntynyt Julius-poika.\nYhdysvalloissa viime vuodet asunut pariskunta on Laurin mukaan erosta huolimatta edelleen hyvissä väleissä keskenään.\n– Kaikki eivät pysty eroamaan sovussa. Melkein kaikki ystäväni ovat eronneet, mikä on ihan hirveätä, Lauri sanoo.\n– Siinä sivustakatsojana olen huomannut, että erot ovat olleet erilaisia. Olen nähnyt vierestä, miten ero hoidetaan huonosti ja miten se hoidetaan hyvin.\nPaula Vesala voitti neljä Emma-palkintoa. Vuoden albumi -pystin hänelle jakoi hänen ex-miehensä Lauri Ylönen.\nEroaminen ei ole helppoa\nMoni on ihaillut Laurin ja Paulan kykyä erota sopuisasti ja tukea toisiaan vielä eron jälkeenkin.\nHelppona asiana Lauri ei silti eroa missään tapauksessa näe, eikä hänellä ole reseptiä hyvään eroon.\n– Eroaminen ei ole koskaan helppoa. Ei edes silloin, vaikka tahtoisi erota. Suhteeseen liittyy muistoja ja eroaminen on tunteikasta, Lauri sanoo.\nHuhtikuussa alkavassa Laurin talot -ohjelmassa Lauri Ylönen suunnittelee ja toteuttaa talot itselleen, Elastiselle, Jarppi Leppälälle ja Aleksi Valavuorelle. Kesken taloprojektin tapahtunut ero Paulasta ei Laurin mukaan vaikuttanut taloprojektin etenemiseen.\nLauri Ylönen esitteli Emma-gaalassa uuden naisystävänsä Katriina Mikkolan.\nLaurin talot MTV3-kanavalla maanantaisin 3.4. klo 20 alkaen.\nLauri Ylönen suunnitteli itselleen talon! Katso, miltä näyttää Laurin talo Sipoossa\nLauri Ylösen 3 sisustusvinkkiä: Tämän hintaisia sisustushankintoja harkitsen jo tarkkaan


Aikuisen kananpoikapuku, tilaa Naamiaisasut aikuisille Vegaoo.fi:ltä\n67,49 € Alviton summa 80,99 €\n103,33 € Alviton summa 123,99 € -35%\nMeikkikynäpakkaus - 12 kpl\nTämä keltainen kananpoikapuku koostuu keltaisella karvalla ja siivillä varustetusta haalarista ,naamarista, hansikkaista, säärystimistä ja kanan koivista. Haalari on päällystetty keltaisella, tivun untuvapeitettä muistuttavalla tekokarvalla. Selkäpuolelle ommeltujen tarranauhojen ansiosta asu on helppo pukea ja kiinnittää. Oranssit säärystimet eivät ole haalarissa kiinni, vaan ne puetaan kuin sukat. Oransseissa, lateksisissa kanankoivissa on molemmissa 3 varvasta, ja ne sopivat kenen tahansa jalkaan. Hansikkaat ovat oranssia huopaa ja naamari tekokarvalla koristeltua lateksia. Naamari vedetään ylle helposti kuin huppu. Tämä kananpoikapuku hämmästyttää varmasti karnevaalin tai naamiaisten aikaan.


Putous alkoi - "Mitä eroa on linnulla ja Krisse Salmisella?" - Putous - Ilta-Sanomat\nPutous alkoi - "Mitä eroa on linnulla ja Krisse Salmisella?"\nJulkaistu: 5.1.2013 20:03\nMTV3:n odotettu viihdeohjelma Putous pärähti käyntiin klo 19.30.\nAlussa nähtiin kun ohjelman päätähdet ottivat kaksintaistelussa yhteen Suomen johtavien stand up -koomikkojen kanssa. Mukana nähtiin mm. Krisse Salminenhttp://www.is.fi/haku/?query=krisse+salminen ja Ismo Leikolahttp://www.is.fi/haku/?query=ismo+leikola.\nJäätymisiä nähtiin puolin ja toisin. Näyttelijöistä jauhot suuhun meni mm. Jukka Rasilallahttp://www.is.fi/haku/?query=jukka+rasilalla. Nokkelista sutkauksista tunnettu Krisse Salminen oli vieraiden puolelta melko hukassa.\n- Mitä eroa on linnulla ja Krisse Salmisella? Lintu pitää pesänsä puhtaana, täräytti näyttelijä Jussi Vatanenhttp://www.is.fi/haku/?query=jussi+vatanen. Vatasen sutkaus oli kaksintaistelujen parasta antia.\nKaksintaistelun jälkeen yleisö sai äänestää voittajaa. Tällä kertaa näyttelijät veivät voiton.\nLuvassa vielä paljon odotettu sketsihahmokilpailu. IS esittelee hahmot ohjelman jälkeen.\nSuoraa ja huoletonta lauantaipuuhaa - Osaatko yhdistää Putous-hahmot hokemiinsa?\nSuosikkisarja Putous alkaa jälleen ja luvassa on uusi kattaus sketsihahmoja.


IVF/ICSI-HOIDOT 2021 | Page 90 | Vau Foorumi\nSivu 90 / 124 < Edellinen 1 ← 88 89 90 91 92 → 124 Seuraava >\nMinä nimenomaan jo tätä kysyin lääkäriltä "auttaisiko jos syön e-pillereitä välikierrossa, onko parempi onnistumisprosentti PASille?" ja lääkäri vastasi että ei, ei vaikuta. Eli lääkärin suosituksesta olen endometrioomasta nyt täysin lääkkeetön kunnes kesäkuussa tehdään lääkkeellinen PAS.\nMielelläni kuulen jos jolekkin teille on sanottu muuta. Tuntuu että vaihtelee paljon lääkäristä riippuen.\nMulla on ollut endon hoidossa visanne, jonka myötä kivut helpottuivat, rektovaginaalinen pesäke pieneni ja samoin endometrioomat. Se oli tosin vuoden käytössä, että en sitten tiedä onko esimerkiksi muutamalla kuukaudella merkitystä. Kuitenkin oma kokemus oli se, että kivut hellittivät hyvin pian visannen aloituksen jäljeen, niin tuntuisi, että voisi olla apua edes yleiseen olotilaan. En ole vielä asiasta kysellyt, eli en tiedä mikä on lääkärin kanta asiaan. Procrenia olen myös miettinyt. Onko siitä tullut pahat sivuoireet sitä käyttäneille?\nTänään siirrettiin kolmipäiväinen ja yksi jäi vielä jatkoviljelyyn, eli jos hyvin käy, saadaan myös yksi pakkaseen.\nEn osaa oikein käyttää tätä, en saa lisättyä kahta lainausta samaan viestiin.\nLilium8, 6 touko 2021\nTämä tosiaan tuntuu vaihtelevan paljon lääkäristä riippuen. Tiedän molempia neuvoja ihmisten saaneen, itse sain ennen ivf:n aloitusta HUSin endopolilta ohjeen aloittaa pillerit ihan vaan muutamaksikin kuukaudeksi jonotuksen ajaksi. Tiedän myös että munasolujen keräyksen jälkeen on ns. endon kuivattelua pillereillä tai mainituilla pistoksilla neuvottu joillekin tekemään. Kai se on vähän lääkäristä ja endon tilanteesta kiinni. Itsellä pillerit on toiminut aiemmin tosi hyvin endon hallinnassa, niin hyvin, että koko taudista ei ollut mitään tietoa ennen kuin pillerit lopetin ja tovi vierähti ja oireet pamahti päälle. No, tämä on mulla listalla asiaksi jota aion ensi vkolla puhelussa lääkäriltä kysyä, saadaan taas yksi näkemys lisää ihmeteltäväksi :D\nAamuvirkku, 6 touko 2021\nLilium8 sanoi: ↑\nmahtavaa!! Nyt toivotaan onnea matkaan! Täällä jännätään edelleen mitä alkioille mahtaa kuulua, mitään päivitystä ei ole tullut tiistaiaamun omapolun merkinnän jälkeen..\nAamuvirkku sanoi: ↑\nMietin myös, että jos blastoiksi asti viljellään, niin tuleekohan tieto omapolulle vasta maanantaina...?\nmietin tänään ihan tätä samaa, että miten tää menee kun edessä on vkl. Kun meillä huomenna siis päivä 4, ni heitetäänkö kaikki pakkaseen vai viljelläänkö niitä vklna kun sunnuntai on päivä 6 ja silloinhan ois vika päivä pakastaa. En tiedä kun tää on meillä eka rundi enkä tajunnut mitään tällaisia kysyä silloin punktiossa.\nTänään oli tosiaankin nyt toisen hoitokierroksen punktio ja oikein hyvillä mielillä ollaan! Aamun yllätys oli se, että meitä oli vain muutama tänä päivänä toimenpiteessä. Mutta tosiaankin, muniksien kasvattelutilanteet voivat aiheuttaa joskus tällaisiakin tilanteita, ja ilmeisesti alkuviikko on ollut hyvin kiireinen.\nOtin kyllä kaiken tarjotun lääkityksen, ja hyvä niin. Toimenpide sujui todella hyvin, en kyllä tuntenut kipua missään vaiheessa. Jossain välissä tuntui pieni tunne, mutta en sitä kyllä kivuksi laskisi. Toimenpiteen jälkeen tosin aika nopeasti alavatsaa alkoikin vähän juilia, ja sain särkylääkettä. Se ei tosin vaikuttanut vaan kipu päinvastoin yltyi, ja sainkin sitten seuraavaksi astetta tehokkaamman kipulääkkeen, josta ei onneksi tullut haittavaikutuksia! Edellisellä kerralla alavatsan kipuilu alkoi kotimatkalla, nyt ei tuntunut missään. Toki aika tokkurassa olin pitkälle iltaan, mutta toisaalta eipä se minua haitannut. Tulipahan ainakin kunnolla levättyä! Tosiaankin edellisellä kerralla jouduin vessaan raahautumaan kaksinkerroin kävellen, nyt on voinut liikkua selkä suorana.\nJa mitä parasta, viime kerralla saatiin lopulta 5 munasolua (jotka olivat kaikki kypsiä) ja nyt niitä tuli 12 (folleja kerättiin 15)!! Tosin sitä en vielä tiedä, moniko niistä on kypsä. Huomenna varmaan saadaan sitten tietoa siitä sekä se, moniko hedelmöityi. Mutta nyt ainakin olen superhyvillä fiiliksillä, katsotaan sitten mitkä ovat huomenna fiilikset. Mutta niin toivon, että saataisiin tällä kertaa pakkaseenkin jotain Viimeksi kun lopulta hedelmöittyi vain 1, meillä siis ICSI hoitomuotona.\nOptimistinen x 16\nVilja., 6 touko 2021\nOnnea matkaan rutkasti!\nelo, 7 touko 2021\nEn muista onko tästä ollut mainintaa, mutta vaihtuiko teillä lääkkeet ja annostukset tähän kierrokseen kun tuli noin paljon enemmän munasouja?\nToivottavasti hedelmöittyy hyvin ja saatte myös pakkaseen! Se helpottaa kun tietää, ettei tarvitse koko hoitokierrosta käydä heti läpi uudestaan jos ei tuoresiirtosta tärppää. Toivotaan parasta!\nJa kiitos elo!\nLilium8, 7 touko 2021\nMuuten lääkkeet ja kaava (pitkä kaava) säilyivät samana, eli Synarela - Gonal-F -Ovitrelle, mutta Gonalin annostusta muutettiin 150-->225. Meillä on mies koko hoitojen alusta asti syönyt letroja, mutta on nyt loka, marraskuusta asti syönyt Sermatop Alfaa. Mies on myös panostanut ulkoilemiseen ja itse harrastin hikiliikuntaa (joka jäi tauolle kun hoidot alkoivat). Kävin myös viime vuoden puolella ja muutaman kerran tänä vuonna akupunktiossa (jätin sen kuitenkin hyvissä ajoin ennen hoitojen alkamista tauolle, ihan vain varmuuden vuoksi).\nTänään olikin aamulla tullut tieto, että kaikki 12 olivat kypsää ja 9 on hedelmöittynyt normaalisti! Seuraavaksi sitten saakin jännätä sitä, moniko selviää tiistaihin asti, jolloin olisi tarkoitus tehdä tuoresiirto. Jos vaikka parikin saisi pakkaseen, niin olisi huippu juttu! Mutta tosi hyvillä fiiliksillä, ja yllättävän rauhallisella sekä luottavaisella mielellä olen. Murehditaan vasta sitten, jos tulee huonoja uutisia. Ja kiitos tsempeistä! Pidän peukut pystyssä, että teilläkin pieni tarraisi tiukasti matkaan mukaan!\nVilja., 7 touko 2021\nMahtavia uutisia Vilja teillä siellä tähän saakka, nyt vaan peukut pystyssä että useampi alkio selviää!! Täällä on hermot koetuksella kun alkioista ei ole kuulunut mitään... Meneekö tämä aina näin, että niistä ei kerrota ennen kuin on kaikille jotakin tapahtunut, tippunut matkasta tai päätynyt pakkaseen? Pitkä viikonloppu edessä jos vasta maanantaina eli viikon päästä punktiosta kuulee ensimmäiset kuulumiset Ja siis koska emme ole kuulleet mitään, oletan, että viljelyä jatketaan myös vklna julkisella puolella eikä se ns. määritä milloin alkiot pakastetaan?? Jos niitä nyt edes on yhtään hengissä Pahoittelut jos kyselen itsestään selvyyksiä, ensikertalaisen tuskaa täällä.\nEDIT on: täällä olotila on edelleen ihan syvältä, vatsa niin turvonnut että en osaa edes kuvitella & jatkuvia kipuja ympäri vatsaa ja kohdun seutua. Pistää mielen matalaksi kun tuntuu, että tilanne ei yhtään parane.\nAamuvirkku, 7 touko 2021\nVilja, mahtavaa! Ihan huikea määrä!\nOon itsekin miettinyt akupunktiota, jos joudutaan kolmannelle kierrokselle niin sitä voisin kokeilla.\nAamuvirkku, toivottavasti olo helpottaa pian! Ja todellakin on piinallista odottaa, kun ei mitään kuulu! Luulisi, että tänään klo 16 mennessä tulisi joku tieto jos on ennen viikonloppua pakastettu.\nMuista juoda paaaaljon nesteitä! Voi helpottaa oloa. Toivottavasti saatte jotain tietoa omakantaan vielä tänään ettei jää ihan viikonlopun yli jännittämiseksi.\nVilja! Huikee tulos\nLast edited: 7 touko 2021\nCherryRed, 7 touko 2021\n4+3, p-hcg 6 U\nUlpu, 7 touko 2021\nHyviä kysymyksiä nuo ovat, eikä yhtään itsestäänselvyyksiä: Kävin tutkimassa Omapolulla, mutta sielläkään ei oikein selkeästi missään tunnuttu selittävän tätä. Tuoresiirron ajoitukset kyllä kerrottiin rautalangasta vääntäen, mutta ei tästä alkioiden pakastuslogiikasta, tai rajoituksista siihen liittyen. Mulla oli punktio HUS:lla aikanaan keskiviikkona, seuraavana päivänä näkyi omapolulla tieto hedelmöittyneistä, ja tuoresiirrossa perjantaina sai sitten kuulla senhetkisen jakautumistilanteen. Mutta vasta tiistaina (eli 6.pv punktiosta) tuli Omapolulle lopullinen tieto siitä, miten kävi. Eli joo: ilmoittavat vasta sitten, kun koko alkioparven tilanne on selvä (ellei sitten ole tuoresiirtoa, josta saa vähän lisätiedonmurusia). Mutta en tiedä miten menee nyt tuossa maanantaipunktion tilanteessa, kun päivät 5-6 osuvat kummatkin viikonlopulle. Jos jollain on tästä parempi tieto, niin olisi kyllä mielenkiintoista kuulla! Mutta muistelisin myös, että sanoivat, että jos alkioita tulee paljon, niin yrittävät pakastaa niitä vähän eri päivinä, jotta PAS:ssien ajoituksen suhteen olisi vähän enemmän pelivaraa.\nTammenterhotar, 7 touko 2021\nVoi ei Ulpu\nTIlkassa ilmoittavat vasta lopullisen tuloksen, eivät anna väliaikatietoja. Viikonlopun yli toimii myös labra, eli eivät pakasta vaan sen takia että viikonloppu tulisi väliin. Eli vasta 6-7 päivää punktiosta saa päivityksen alkiotilanteesta.\nPupsis, 7 touko 2021\nEDIT on: täällä olotila on edelleen ihan syvältä, vatsa niin turvonnut että en osaa edes kuvitella & jatkuvia kipuja ympäri vatsaa ja kohdun seutua. Pistää mielen matalaksi kun tuntuu, että tilanne ei yhtään parane.[/QUOTE]\noletko mitannut paljon on turvonnut cm tai katsonut paljonko tullut lisäkiloja? Jos tulee tukala olo ja ei pysty olemaan kotona niin soittaisin päivystykseen tai kävisin jo aikaisemmin yksityisellä katsomassa tilanteen, että onko kertynyt nestettä paljon. Itselläni todettiin hyperi/päädyin lääkäriin kun oli tullut noin 10cm ja 2kg mutta osastolle päädyin kun oli 20cm ja 5kg koska silloin oli jo vaikea olla kotona\nFliber, 7 touko 2021\nKiitos, tämä labran vkl-toiminta oli hyvä tieto, joka tosiaan oli mennyt itseltäkin ohi!\nVoi Ulpu, pahoitteluni!\nUlpu, olen niin pahoillani, sympatiahalaus Ja voin kuvitella, että tänä viikonloppuna nämä uutiset erityisesti kirpaisevat\nKiitos Kannattaa kyllä omaa oloaan kuunnella hyvin herkästi, ja mielummin ottaa yhteyttä hoitotahoon kuin kotona miettiä, ottaako yhteyttä vai ei. Nyt kannattaa juoda paljon nestettä ja toki kiinnittää huomiota siihen, että saa sitten nestetasapainon kannalta oleellisia asioita. Itsellä oli tänään iltapäivällä vähän olotiloja alavatsalla, mutta todella paljon vähemmällä olen selvinnyt nyt kuin aiemmalla kerralla. Kannattaa myös muuten, jos makoilee sohvalla tai sängyllä, liikutella jalkoja jotta saa veren kiertämään. Tsemppiä toipumiseen!\nItsekin kyllä hämmennyin ja riemastuin, kun aamulla tuon tuloksen bongasin. Mutta niin se on, ekassa hoidossa nähdään vaste jne., mitä sitten pystytään hyödyntämään toiselle kerralle. Ja sen verran realisti olen, että ihan varmasti kato käy tuosta hedelmöittyneiden määrästä.\nAkupunktio oli ainakin itselleni silmiä avartava kokemus, sain hyviä ravintovinkkejä jne. Jos päätät joskus sitä kokeilla, kannattaa sitten valita hoitaja joka on erikoistunut tiettyjen vaivojen hoitoon Kävin myös kerran osteopaatilla, akupunktiohoitajan suosituksesta.


Uusi Google Maps -päivitys ilmoittaa sinulle risteyksistä - 2020\nGooglen hiljattain perustetun kumppanuuden ansiosta Federal Railroad Administrationin kanssa USA: n käyttäjille ilmoitetaan pian rautateiden risteyksistä koko maassa navigoimalla Google Mapsissa . Sanotaan, että rautatieliikenneonnettomuudet aiheuttivat yli 280 kuolemaa ja 800 loukkaantumista pelkästään viime vuonna, joten tämä voisi mennä pitkälle sen hillitsemiseksi.\nGoogle tai FRA on pidättäytynyt antamasta aikataulua tämän uuden ominaisuuden saapumiselle Google Mapsiin, mutta koska karttatietokannan päivittäminen kestää jonkin aikaa, kaikki asiaankuuluvat tiedot saattavat olla joissakin odotuksissa. USA: ssa on 130 000 julkista ja 85 000 yksityisluokan rautatietä, joten Google pyrkii vähentämään tätä ominaisuutta.\nJos kuitenkin haluat tietää radan risteyksistä, varmista, että lataat FRA: n virallisen sovelluksen Google Play Storesta. Mitä teet tästä uudesta ominaisuudesta? Ääni poistuu alla olevista kommenteista.


Minulla oli ilo ja kunnia osallistua Ping Helsinki -sisällöntuotantofestivaaliin viime perjantaina. Clarion Hotel Helsingissä järjestetty tapahtuma oli täynnä inspiraatiota ja ajankohtaista tietoa alan kuulumisista. Uskon Lähtöportinkin kehittyvän entistä paremmaksi blogiksi saamieni eväiden avulla.\nPing Helsingin nerokkaana ideana on yhdistää sisällöntuottajat ja heidän palveluistaan kiinnostuneet yritykset toisiinsa. Verkostoitumisen ohessa kuullaan erilaisia luentoja ja tietoiskuja alan innostavimmilta asiantuntijoilta. Pullataikinan lailla paisunut tapahtuma järjestettiin nyt kolmatta kertaa. Saavuin paikalle ensikertalaisena, mutta tiesin jo etukäteen kaiken tapahtuvan ilon kautta ja hyvällä sykkeellä. Tähän sykkeeseen päästiinkin heti ensi hetkistä lähtien, kun yllä näkyvän kuvan herrasmies Santi Carcasona kävi lavalla antamassa tapahtumalle oman rytminsä.\nPingin tapahtumapaikkana toimi viime vuonna avattu Clarion Hotel Helsinki. Kirjoitin marraskuisen vierailuni pohjalta postauksen, jossa toivoin hyvät puitteet omaavan hotellin saavan toimintansa rullaamaan pienen alkukankeuden jälkeen sujuvasti. Näin vaikuttaakin tapahtuneen.\nPäivän pääesiintyjänä oli YouTube-maailman supertähti Casey Neistat. Joudun tunnustamaan, etten tiennyt tästä karismaattisesta amerikkalaisesta etukäteen mitään, vaikka hänen kanavallaan yli seitsemän miljoonaa seuraajaa onkin. Oma YouTuben katsomiseni rajoittuu lähinnä mainioihin Ikilomalla- ja Lanttimatkat-vlogeihin, mutta saatan tämän jälkeen perehtyä hieman myös Caseyn tuotantoon. Neistatin puheenvuoro oli inspiroiva tarina siitä, mitä unelmiinsa uskomalla voi saavuttaa.\nNeistatin lisäksi puhujista jäi mieleen erityisesti superenerginen Ann Handley sekä tulevaisuustutkija Ilkka Halava. Halava tarjosi viihdyttävän puolituntisen, jonka aikana hän maalaili kuvia työelämästä, jossa ei ole enää rangaistuksen makua. Tylsät tehtävät automatisoidaan ja työnteosta tulee niin hauskaa, ettei vapaa-ajallakaan ole enää niin väliä. On mielenkiintoista seurata mitkä ennustuksista käyvät toteen ja jäävätkö esimerkiksi ihmisten ohjaamat autot historiaan ennen omaa eläkeikääni.\nKaikkien esitysten annin voisi tiivistää toteamukseen, että erilaisille tarinoille on tällä hetkellä todella paljon tilausta. Ilkka Halavan mukaan nykypäivän ihmiset muodostavat maailmankuvansa itse valitsemansa lähipiirin kautta. Eletään mielipidevaikuttajien aikaa, jossa sisällöntuottajilta vaaditaan rohkeutta, suuria ajatuksia ja kykyä kertoa omaa tarinaansa. Sisällöntuottajan suurin virhe on varman päälle pelaaminen, sillä Casey Neistatin sanoin keskinkertaisuus on aina huonouttakin pahempi vaihtoehto. Päivän luentojen tärkeimpiin sanomiin voi tutustua Linda Saukko-Raudan taidokkaiden piirrosten kautta.\nHain tapahtumasta vastausta siihen, minne matkablogit ovat tulevaisuudessa menossa. Sain vahvistusta käsityksilleni alan voimakkaasta etenemisestä ammattimaisempaan suuntaan. Taso ja arvostus nousevat, mutta samalla kilpailu luonnollisesti kovenee. Yritykset alkavat ottaa matkablogeja koko ajan vakavammin, mutta yhteisten pelisääntöjen sopiminen uudella alalla on haasteellista. Omalta osaltani olen luonnollisesti kiinnostunut yhteistyömahdollisuuksista, mutta niiden täytyy olla blogin teemaan sopivia. Haluan kaupallisen sisällön määrän myös pysyvän kohtuullisena, jottei blogin uskottavuus kärsisi.\nPäivän hyödyllisimpään antiin kuului Satu Rämön, Joonas Linkolan, Janicke Hansenin ja Melvin Böcherin yhteinen puheenvuoro, jonka aiheena oli työn hinnoittelu. Konkreettisia lukujakin kuultiin, mutta tapauskohtainen hinnoittelu on aina monen tekijän summa. Työhön käytettävän ajan ja yleisön määrän lisäksi erityisen tärkeää on oikeaan kohderyhmään osuminen.\nPing Helsingin yksi päätarkoituksista on tietenkin verkostoituminen. Oli mukavaa vaihtaa ajatuksia uusien ihmisten kanssa, vaikka melko suuri osa ajasta kuluikin vanhojen tuttujen seurassa. Matkablogit ovat tutustuttaneet mahtaviin tyyppeihin, jotka muodostavat hienon yhteisön. Tällaisessa porukassa eivät jutun aiheet ainakaan lopu kesken.\nLiityin jokin aika sitten mukaan Keski-Uudenmaan bloggaajiin eli Kubloon. Ping Helsingissä oli paikalla muutama muukin Kublon jäsen, mutta emme valitettavasti törmänneet tällä kertaa. Keski-Uudenmaan blogiyhteisö on aloittamassa toimintaansa energisellä tavalla, joten luvassa on vuoden mittaan monenlaista ohjelmaa. Nykypäivään kuuluu, että blogi- ja somevaikuttajat jalkautuvat rohkeasti lukijoidensa pariin.\nKokonaisuutena Ping Helsinki oli erittäin hyvin järjestetty tapahtuma. Esiintyjien taso oli ilahduttavan korkea ja aiheet monipuolisia. Paikalle oli kutsuttu sopivassa suhteessa niin koti- kuin ulkomaisiakin osaajia. Pienryhmille suunnattujen luentovaihtoehtojen osalta oli jopa runsaudenpulaa, eivätkä kaikki toisaalta mahtuneet haluamiinsa tuokioihin.\nPing Helsinki tarjosi roppakaupalla hyvää fiilistä, inspiraatiota ja samalla itseluottamusta omaan tekemiseen. Lähtöportilla menee muutenkin mukavasti, sillä edelliset pari kuukautta ovat olleet lukijamäärillä mitattuna selvästi blogin parhaita ja luotan suunnan pysyvän jatkossakin positiivisena.\nKiitän Ping Helsingin järjestäjiä, Rantapalloa, esiintyjiä ja kaikkia tapahtumaan osallistuneita mahtavasta päivästä! Aika kului mielenkiintoisen ohjelman ja hyvän seuran parissa nopeasti varhaisesta aamusta aina pikkutuntien hamaan Final Countdowniin saakka. Jos sinulla on mahdollisuus osallistua vaikkapa ensi vuoden Ping Helsinkiin, käytä tilaisuus hyväksesi! Niin minäkin haluaisin tehdä.\n2.5.2017 by Mika / Lähtöportti\nReply Rouva Sana 2.5.2017 at 10:31\nMikä järjetön sääli, että emme törmänneet Pingissä perjantaina Mika! Tiesin, että olet siellä ja sivusilmällä yritin bongata sinua joukosta, kehnoin tuloksin. Eikä se lopulta ollut ihme. PING Helsinki on kasvanut alun vuosista niin mittavaksi festariksi, että järkevä tyyppi sopii jatkossa treffit, eikä luota ”törmäämismahdollisuuteen”. Se iloisessa väentungoksessa on nimittäin jo aika suuri mahdottomuus (mutta toisaalta tapaahan siellä näin paljon uusia kasvoja :)…).\nKublon synnyn voi laskea muuten PING Helsingin ansioksi <3. Tapahtuma on tuonut minulle sisällöntuottajana ainakin paljon, paljon hyvää – ellei täydellistä. Lämmin suositus täältäkin siis.\nReply Mika / Lähtöportti 3.5.2017 at 09:36\nSamoin, yritin bongata sinua, mutta nyt kävi näin. Jälkeenpäin on helppo sanoa, että olisi pitänyt sopia tapaaminen vaikka Brella-pöydän ääreen, mutta eipä tullut etukäteen mieleen. Emmeköhän kuitenkin näe tässä jossain välissä Kublon merkeissä 🙂\nHauska kuulla, että myös Kublo on jollain lailla Pingin ansiota! Tapahtuma oli niin hyvin järjestetty ja täynnä inspiraatiota, ettei ole ihme jos sen ansiosta syntyy upeita juttuja.


Charming Nails: toukokuuta 2017\nSe on kuun vaihde ja aika ruotia menneen kuun kosmisostot. Paljonkos sitä tässä kuussa laitettiin haisemaan turhanpäiväisyyksiin??\nKuun vaihteessa saapui elevenin tilaukseni. Nämä kolme OPI lakkaa olivat n.33 euroa. Ostin nämä ota kolme, maksa kaksi-kampanjassa. Nämä Washington DC -kokoelman lakat ovat olleet tosi pitkään himotuslistalla ja nyt ne sain, juurikin kaikki kolme! Lakat ovat Squeaker of the House, Freedom of Peach ja Yank My Doodle.\nTässä kuussa tulikin ostettua paljon lakkoja, tähän on myös syynä FUN Lacquerin Spring/Summer kokoelma josta ostin kaksi lakkaa. Picture Polish Moscow ja FUNin Secret ovat kynsikirpparilta. Nämä lakat olivat n.45 euroa.\nKaupasta X-tra kynsilakanpoistoainetta, kynsikirpulta erilaisia laattakansioita ja ylimmässä kuvassa olevat swatchtikut. Niitä tuli ostettua useampikin, nämä kaikki ja kuvasta puuttuvat n. 25 euroa.\nHuomasin äitienpäivän tienoilla Yves Rocherilla olevan kampanjan jossa sai taas valitsemansa tuotteen kaupan päälle. Mä tilasin 20 eurolla ja sain ilmaiseksi 57 euron arvoisen seerumin. Ei paha! Otin mustan tussipäisen eyelinerin, saippuan ja shampoon. Nämä olivat 20 euroa.\nÄitienpäivänä Oletkaunis.fi-verkkokauppa tarjosi kaiken 10% alennuksella. Olen himotellut Jeffree Starin Androgyny palettia jonkun aikaa ja tarjousta oli tällä kertaa hyvin vaikea vastustaa. Hintaa jäi n. 45 euroa alennuksen jälkeen.\nVirve on hehkuttanut kangasnaamioita ja kyllä se huuma aina tarttuu. eBay on jännä paikka jossa on kaikkea. Mutta ihan sokkona ei kaikkea halpa uskalla tilata, kasvot on kuitenkin aika näkyvä osa. Virve kehui juurikin Innisfreen naamioita joten tilasin randomsetin 10 eurolla.\nJa vielä loppukuusta viimeinen rutistus MAC-shoppailun muodossa. MACin tuorein kokoelma Juicy Fruit pisti kosmisfriikin pään pyöreälle ja ostoslistalle meni parikin tuotetta. Nämä olivat vaan loppuneet mutta en jäänyt ihan näppejäni nuolemaan, kotiutin La Salsa Cremesheen huulikiillon. Hinta oli 24,50 e.\nSiinäpä ne...rahaa meni kosmiksiin 202,50 euroa. Ja aika monta juttua on ostoslistalla joten ensi kuu pelottaa jo valmiiksi ;D tuo summa on kyllä VÄHÄN LIIKAA. Pitäisköhän yrittää tuhlata ensi kuussa vähän vähemmän...en lupaa ostolakkoja mutta yritän vähän hillitä itseäni ja miettiä aina tarvitsenko vai haluanko ;)\nPaljonko sinä tuhlasit kosmetiikkaan tässä kuussa?\nklo toukokuuta 31, 2017 30 kommenttia:\nklo toukokuuta 30, 2017 18 kommenttia:\nklo toukokuuta 29, 2017 24 kommenttia:\nMulla on yhdet Born Pretty Storen decalit testaamatta, sitten on käyty läpi kaikki viimekertaiset testituotteet :) olen valinnut tuotteet talvella ja nämäkin pääkallot tuntuvat nyt vuodenaikaan sopimattomilta mutta...\nPäätin tehdä aika yksinkertaiset kynnet. Musta lakka on Kubiss London 25, helposti peittävä cremelakka. Ihan 1-2 kerrosta riittää eikä ole paksuuntunut vaikka on tovin avattuna ollut. Decaleiden alla on valkea Color Clubin French Tip, yhdellä kerroksella peittävä creme.\nDecaleissa on erilaisia pääkalloja jotka näyttäisivät kivemmalta tosi pitkissä kynsissä! Laitoin nuo mulkoilevat keltaiset tarrat peukkuihin mutta näkyviin tuli vain osa kuviota koska pituus ei riitä. Nimettömistä tuli kivat ja tarrat asettuivat muutenkin moitteetta.\nAluslakkana Color Club Oxygen GRO2 ja päällyslakkana Color Clubin Plush Coat. Loppujen lopuksi tykkäsin näistä odotettua enemmän. Keltaiset niitit tuovat keväistä ilmettä joten eiköhän nämä pääkallot ihan keväiset loppujenlopuksi ole ;)\nKaikki käytetyt tuotteet saatu blogin kautta.\nklo toukokuuta 28, 2017 8 kommenttia:\nTunnisteet: Born Pretty Store, Kauneus, Kynnet\nMoikka ja ihanaa lauantaita! Mukavaa kun tännekin on saapunut kesä vaikka puut eivät vielä viherrä. Kyllä se siitä pikkuhiljaa :) pihahommia ollaan ahkeroitu ja tänään on tarkoitus ostaa kesäkukkasia. Kesäfiiliksillä kivaa teillekin eli Lifestyle Lauantai :)\nMulla on käsilaukku aina matkassa. Mutta enimmäkseen se on autossa koska painaa kuin synti. Jos kannan tätä olkapäällä, mulla on niska ja olkapää ihan juntturassa. Jos lähden kaupungille, jätän kassin aina autoon ja kannan taskussa pelkkää lompsaa ja puhelinta :D mutta mietin että mitä tämä syntisesti painava laukku sisältää...\nMulla on laukussa sisällä Insjö jonka sain joskus blogin kautta. Se on ollut käytössä jokaikinen päivä jokaisessa laukussani. Äärettömän kätevä keksintö! Muuten mulla ajelehtisi kaikki sekaisin enkä löytäisi laukun pohjalta mitään. Itse laukku on huimat pari euroa maksanut kirppislöytö. Niin ihana ja hieno! Moni on tätä ihastellut. Olen suunnitellut satsaavani kunnon laukkuun mutta en ole vielä löytänyt ihan omannäköistä. Merkkilaukut on hienoja mutta en tiedä onko ne ihan mun tyyliä..\nKäsilaukkuni sivutaskuista löytyy iPhonen kuulokekotelo ja kuulokkeet. Myös joku avainnauha löytyy. Särkylääkkeitä ja minikokoinen hiuslakka. Salihanskat ja kissa-muistivihko. Laukun sivuosassa koiranruokaesitteitä :D\nInsjön sivutaskuissa mulla on kotiavaimet ja avain salille. Puuterin jämä ja huulirasva. Insjön isossa keskiosassa keltainen muistivihko jonka päällä on hyvä kirjoittaa autossa. Pieni musta lompakko ja isompi Polkka Jamin vaaleanpunainen jossa jotain etukortteja ja migreenilääkkeet. Jotain kuitteja.\nLaukun uumenista löytyi myös rakkolaastareita, unohduksissa olleet. Onkohan menneet pakkasessa pilalle? Laukussa myös huulikiilto ja puhelin.\nEn kyllä tajua miten tällä satsilla saa olkapään kipeäksi. Ei tuota tavaraa nyt niin paljon ole. Paljonko sinä kannat kamaa mukanasi? Mistä löytäisin uuden hyvän leopardilaukun, sellaisen nahkaisen ja ryhdikkään?\nklo toukokuuta 27, 2017 32 kommenttia:\nTunnisteet: Hömppä, Kauneus, Lifestyle, Meikit, Oma elämä\nMinulla on muutamia uusia NCLA lakkoja joten tänään kynsilläni Spaced Out.\nSpaced Out on holoihin kuuluva deniminsininen lakka. Erittäin hyvä koostumus, ei valu eikä mene pitkin kynsinauhoja. Kuivuu nopeasti ja peittää kahdella kerroksella. Olen ollut myös tyytyväinen NCLA lakkojen pysyvyyteen. Joitakin olen pitänyt päivän-pari mutta tarvittaessa ovat pysyneet siistinä viisikin päivää. Tälläkin hetkellä kynsillä oleva NCLA on ollut kolmatta päivää eikä ole tarvinnut paikata.\nTämä on juuri sellainen sinisen sävy josta pidän. Tai no...pidän monista sinisistä mutta nämä farkkusävyt on minusta parhaita! Lakka ei värjää kun laitat kaksi kerrosta aluslakkaa.\nOlen käyttänyt viimeaikoina vähän hellempää aluslakkaa, Color Clubin Oxygen Grota. Kynteni ovat aika kovat Trind Nail Repairin seurauksena ja muutamassa kynnessä on murtuma. Otin ilmeisesti talven traumat niin tosissani että olen käyttänyt vaan Trindiä. Jokapäiväisestä öljyämisestä huolimatta se kovettaa kynnen. Tavallaan hyvä juttu koska kynteni eivät liuskoitu mutta tavallaan huono koska kynteni eivät jousta.\nOxygenin myötä kynnet alkoivat olla joustavammat ja väri kirkkaampi. Ilme oli terveempi eikä mitään onnettomuuksia ole sattunut. Trindiä olen käyttänyt nyt suunnilleen kerran-kaksi viikossa. Öljyä käytän joka päivä, silloin tällöin CND Rescueta. Olen ollut tyytyväinen Oxygeniin, pitäisi kyllä ottaa näitä kuureja toisten aluslakkojen kanssa niin näkisi vaikutuksia paremmin.\nSpaced Outin holotus ei ole kovin voimakasta vaan vähän kesympää. Auringossakin tämä on aika maltillinen ja muodostaa hajanaista holokuviota. Luonnonvalossa tämä on hennosti kimaltava. Kaunis lakka kuitenkin ja hyvin mieleinen!\nNimettömään laitoin jotkut water decalit, sainpa kulutettua nekin loppuun :)\nOnko tälläinen hienostunut holo parempi kuin silmät räjäyttävä holotus?\nColor Clubin aluslakka saatu Cesarista.\nklo toukokuuta 26, 2017 7 kommenttia:\nTunnisteet: Hologrammi, Kauneus, Kynnet, NCLA, Sininen\nAiemmin tein puna-persikka kynnet joten nyt on meikin vuoro! Persikka onkin yksi lempisävyistäni meikissä, toimii arjessa todella hyvin. Kaikki persikat ja oranssit toimivat tietty ruskean mutta myös violetin, vihreän ja sinisen kanssa tosi kivasti!\nMinä en arkaile punaisia luomivärejä ja käytän niitä ihan arkenakin. Kaikki riippuu häivyttelystä ja värien voimakkuudesta. Tässä meikissä persikan kaverina punainen, pinkki ja ruskea mutta yleisilmeeltään meikki on luonnollinen. Ainakin mun mielestä!\nInglot eyeshadow 407\nL´oreal Hip Brazen\nNYX Bad Seed* ( osta 3, maksa 2 tarjouksessa! )\nLumene Kulmien muotoiluvaha Vaaleanruskea\nKasvoilla mulla on tylsät perustuotteet joita kulutan loppuun. Rimmelin meikkivoide on ollut talvikäytössä ja menee vieläkin kun ihoni on vaaleampi. Jospa se kohta loppuisi! Tosin joutuu kyllä ostamaan uuden, kyseessä on ihan pirun hyvä mattameikkivoide!\nNYXin meikkisuihkeen olen huomannut kuivattavan kasvoja aikalailla. Olen ihmetellyt mikä kiristää, käytän välillä öljyä jopa meikin alla mutta eikun vaan kiristää. Iho on tosi kuiva kangasnaamioiden käytöstä huolimatta! En ole tajunnut epäillä meikinkiinnityssuihketta. Ehkä joutuu laittamaan vähän tauolle, harmi! Vinkkejä meikinkiinnityssuihkeista jotka_eivät_kuivata?\nRimmel Lasting Finish Nude meikkivoide\nSmashbox Blushing Pink\nOnko tämä liikaa vai ihan luonnollinen? Voisitko pukea itsesi näihin meikkiväreihin?\n*-merkityt saatu blogin kautta. Postaus sisältää mainoslinkkejä.\nklo toukokuuta 25, 2017 18 kommenttia:\nTunnisteet: Inglot, Kauneus, Meikit, Meikkikuvat, NYX\nklo toukokuuta 24, 2017 13 kommenttia:\nNiin siinä kävi että sain aiemmin varaamani Ablazen itselleni! Luulin että näitä ei tule lisää mutta yhtenä iltana sain kivan tekstarin, varaamasi Ablaze on saapunut myymälään. Kävinkin sen hakemassa heti seuraavana päivänä ;)\nAblaze oli se joulunaikaan ilmestynyt Cover Shot paletti. Sisältää aavikosta inspiroituneena lämpöisiä kullan, punertavan ja ruskean sävyjä. Erinomainen kokonaisuus vihreille silmille! Laatu näissä Cover Shot paleteissa tuntuu olevan tasainen. Mulla on nyt neljä palettia eikä yhdessäkään ole huonoa väriä.\nAblaze kutsuu yhdistämään kultaa ja punaista. Minä kun en punaista pelkää vaan käytän sitä rohkeasti arkimeikissäkin. Tässä meikissä paletin voimakkaimmat värit eli kultainen Torch ja punainen Nirvana. Relaxed sopii hyvin häivyttelyyn.\nRuskea rajauskynä on Smashboxin Brewed*. Ripsivärinä Maybellinen uutuus Colossal Big Shot*. Käytin niitä molemmissa meikissä. Luomella sävyt Siesta ja Delirious. Varjostin sävyillä Throwback ja Dark Horse. Relaxed kulmaluulla. Että mä tykkään tästä paletista!!\nMaybellinen Colossal Big Shot on ollut tosi hyvä mascara! Se toimi alusta asti moitteetta ja tuo runsautta ripsiin. Sen koostumus on aika kuivakka enkä tiedä miten pitkään tämä käytössä kestää. Harja on hyvä enkä ole kerrostuksesta huolimatta saanut sotkua aikaan. Siisti levittää, ei sotke päivän aikaan eikä varise.\nHyvä ripsari sinulle joka kaipaat runsasta tuuheutta, pituutta ja huomiota herättäviä ripsiä. Vaikea sanoa kuka tästä ei tykkäisi, minusta tämä on sellaisille ihmisille jotka haluavat ripsiväriltä astetta enemmän.\nMiltä Ablaze meikit näyttivät? Joko olet hankkinut jonkun Cover Shot paletin?\n*-saatu blogin kautta. Cover Shot paletit Kicksistä hintaan 29 e.\nklo toukokuuta 23, 2017 28 kommenttia:


Elvi Köpman, kohteen Puumala-lehti tekijä\n26.12.2017 Elvi Köpman 1\nMuumipappa ja muumimamma ilahduttavat Lietvedentiellä kulkijoita Mikkelistä päin tultaessa ennen Luukkosenkylää. Share This:\n23.12.2017 Elvi Köpman 0\nToivotamme kaikille Puumala-lehden lukijoille, ilmoittajille ja ystäville Leppoisaa ja Hyvää Joulua! Joulunumeromme (21.12.2017) kansikuvan myötä päättyy Suomi 100 -juhlavuosi. Kuvalla kunnioitamme mennyttä ja luomme uskoa …\n11.10.2017 Elvi Köpman 0\n11.102017 Puumala-Seura ry haastaa Suomi 100 -juhlavuoden kunniaksi kaikki kuntalaiset ja järjestöt mukaan havuseppeletalkoisiin. Talkoilla tehdään jokaiselle sankarihaudalle oma seppele, eli yhteensä 231 seppelettä. Ne …\n26.9.2017 Elvi Köpman 0\nKunnanjohtajan valintaa valmisteleva työryhmä päätti tiistaiaamuna esittää kahta henkilöä ehdolle kunnanjohtajan viransijaiseksi. Ehdolla ovat yhteiskuntatieteiden maisteri Niina Kuuva (32) Mikkelistä ja filosofian maisteri Heikki Vento …\nKetun pöytä oli katettu\nKettu tuli tiistaina 25.9. katetun pöydän ääreen seuraamaan Olavi Kietäväisen puintia, koska samalla saa helposti pyydettyä hiiriä puidulta pellolta. Share This:\n18.9.2017 Elvi Köpman 0\n18.9.2017 Kunnanhallituksen asettama valmisteluryhmä on valinnut Puumalan kunnanjohtajan viransijaisuutta hakeneista haastatteluun seuraavat: yhteiskuntatieteiden maisteri Antti Jämsén, yhteiskuntatieteiden maisteri Matti Kuittinen, yhteiskuntatieteiden maisteri Niina Kuuva, kauppatieteiden …


Lapaskuu: Anna-Mari vasta esittäytyy :)\nLapaskuun toiset lapaset on jo puikoilla, mutta esittäydytään nyt ensin kuitenkin. Koska jo kaksi muuta Mari-nimistä näytti olevan lapastelemassa, niin minä käytän sitten koko nimeäni ja olen täällä siis Anna-Mari. Tätä nimeä tottelin myös juuri päättyneessä Sukkasadossa.\nMuistaakseni myös viime vuonna osallistuin Lapaskuuhun, mutta en varmaan saanut ainoitakaan kädenlämmittimiä tehtyä. Jottei tämä toistuisi, niin tänä vuonna aloitin heti marraskuun alussa neulomaan lapasia. Mitään suurempia tavoitteita ei ole, mutta lapasia aion neuloa ainakin Vaaka ry:n tarpeisiin. Mahdollisesti pikkuisia vauvalapasia ja ihan aikuisten kokoisia kämmekkäitä myös myyntiin. Tai mitä nyt sitten huvittaa tehdä :) Tekeleistäni kirjoitan Marin Kässäpäivis -blogissa.\nTunnisteet: 09 Anna-Mari, 09esittely


Lukion opetusuunnitelma on maan lukiokoulutuksen laadun varmenne. Vahva valtakunnallinen normistus (kursiivilla tekstillä) takaa lukioiden tasapuolisuuden. Aluelliset vahvuudet ja tarpeet voidaan huomioida koulukohtaisilla painotuksilla tai toteuksilla. Nämä on tekstiin merkitty sivuviivalla.\nLukiokoulutuksella on opetus- ja kasvatustehtävä. Lukiokoulutuksen aikana opiskelija rakentaa identiteettiään, ihmiskäsitystään, maailmankuvaansa ja -katsomustaan sekä paikkaansa maailmassa. Samalla opiskelija kehittää suhdettaan menneisyyteen ja suuntautuu tulevaisuuteen. Lukiokoulutus syventää opiskelijan kiinnostusta tieteiden ja taiteiden maailmaan sekä kehittää valmiuksia työelämään ja työhön. Tiedollisten ja taidollisten tavoitteiden lisäksi opiskelijoita ohjataan kunnioittamaan omia juuriaan ja kehittämään mahdollisuuksia tulla toimeen moniarvoisessa ja kansainvälisessä maailmassa.\nTämän lisäksi osa Oulaisten lukion tehtävää on osallistua mahdollisimman monipuolisesti paikalliseen ja alueelliseen kulttuurielämään. Kurssitarjottimemme valinnaisuus tarjoaa lukiolle myös mahdollisuuden olla mukana erilaisissa projekteissa, sikäli kun ne palvelevat opiskelijoiden suuntautuneisuutta ja lukion kasvatuspäämääriä.\nOulaisten lukio on korkeatasoinen yleislukio, joka noudattaa valtakunnallista vaatimustasoa ja paikallisia linjauksia arvomaailmansa mukaisesti.\nLukion opetussuunnitelman perusteiden arvoperusta rakentuu suomalaiselle sivistysperinteelle, jonka mukaan opiskelu ja oppiminen uudistavat yhteiskuntaa ja kulttuuria. Sivistys on yksilöiden ja yhteisöjen taitoa tehdä ratkaisuja eettisen pohdinnan, toisen asemaan asettumisen ja tietoon perustuvan harkinnan avulla.\nLukion sivistysihanteena on pyrkimys totuuteen, inhimillisyyteen ja oikeudenmukaisuuteen. Lukio-opetus kehittää arvo-osaamista käsittelemällä julkilausuttujen arvojen ja todellisuuden välisiä jännitteitä.\nLukio-opetuksen perustana on elämän ja ihmisoikeuksien kunnioitus sekä ihmisarvon loukkaamattomuus. Opiskelija muodostaa lukioaikanaan jäsentyneen käsityksen perus- ja ihmisoikeuksien taustalla olevista arvoista, keskeisistä perus- ja ihmisoikeusnormeista sekä näitä oikeuksia edistävistä toimintatavoista. Lukio-opetus pohjautuu keskeisiin ihmisoikeussopimuksiin, kuten Lapsen oikeuksien sopimukseen. Yksilötasolla tämä tarkoittaa, että jokaisella on oikeus kokea elämänsä arvokkaaksi ja merkitykselliseksi. Lukio tukee oppilaita terveyden vaalimisessa, turvallisuudentunteen ylläpitämisessä ja ihmissuhteiden hoitamisessa. Inhimillisessä kasvussa tekniset ja humanistiset arvot ovat keskenään vuorovaikutuksessa.\nLukio-opetus edistää tasa-arvoa ja yhdenvertaisuutta sekä hyvinvointia ja demokratiaa. Lukio-opetus on opiskelijoita uskonnollisesti, katsomuksellisesti ja puoluepoliittisesti sitouttamatonta, eikä sitä saa käyttää kaupallisen vaikuttamisen välineenä. Lukio-opetus kannustaa pohtimaan suomalaisen yhteiskunnan ja kansainvälisen kehityksen mahdollisuuksia, vaihtoehtoja ja epäkohtia. Kansainvälisessä ja kulttuurillisesti moniarvoisessa maailmassa inhimillisyyden, ihmisoikeuksien kunnioittamisen, tasa-arvoisuuden ja lähimmäisenrakkauden merkitys korostuvat.\nTämä tarkoittaa sitä, että yksilöiden on osattava arvostaa ihmisten erilaisuutta, yksilöiden tekemiä arvovalintoja ja erilaisia kulttuureja. Tällainen suvaitsevaisuuden kasvu vaatii toteutuakseen myös oman kulttuuritaustan selkeyttämistä ja arvostamista. Lisäksi se näkyy koulun toimintakulttuurissa toisen ihmisen arvostamisena ja kannustavana vuorovaikutuksena.\nLukio-opetuksessa ymmärretään kestävän elämäntavan ja ekososiaalisen sivistyksen välttämättömyys sekä rakennetaan osaamisperustaa ympäristön ja kansalaisten hyvinvointia edistävälle taloudelle. Opiskelija ymmärtää oman toimintansa ja globaalin vastuun merkityksen luonnonvarojen kestävässä käytössä, ilmastonmuutoksen hillinnässä ja luonnon monimuotoisuuden säilyttämisessä. Lukio-opetus kannustaa kansainväliseen yhteistyöhön ja maailmankansalaisuuteen YK:n kehitystavoitteiden suunnassa.\nIhmisen on sekä yksilönä että yhteisön jäsenenä kyettävä ottamaan vastuu tulevaisuudesta ja siihen liittyvistä perustavaa laatua olevista arvovalinnoista. Koulun on annettava malli vastuuntuntoisesta suhtautumisesta työntekoon ja osoitettava yksilön merkitys yhteisölle ja yhteiskunnalle. Opiskelijoita kannustetaan ottamaan omalta osaltaan vastuuta luonnon säilymisestä.\nJokainen lukio on yhteisö, jossa monista kieli-, katsomus- ja uskontotaustoista tulevilla ihmisillä on mahdollisuus tunnistaa yhteisiä hyvän elämän arvoja ja periaatteita sekä harjaantua yhteistyöhön. Lukiossa kannustetaan keskinäiseen välittämiseen ja huolenpitoon. Luovuutta, aloitteellisuutta, rehellisyyttä ja sisua arvostetaan. Tämä näkyy Oulaisten lukiossa esimerkiksi yrittäjyyteen kannustamisena koulun omilla kursseilla. Inhimillinen ja kulttuurinen moninaisuus nähdään rikkautena ja luovuuden lähteenä. Kulttuuriperintöjä vahvistetaan välittämällä, arvioimalla ja uudistamalla niihin liittyvää tietoa ja osaamista.\nArvoperusta toteutuu lukion toimintakulttuurissa, kaikkien oppiaineiden opetuksessa ja työskentelyn organisoinnissa. Lukion arvoperustaa syventävät lukion opetussuunnitelman perusteissa kuvatut aihekokonaisuudet, jotka ovat arvokannanottoja ajankohtaisiin kasvatus- ja koulutushaasteisiin.\n2.3 Toiminnan jatkuva kehittäminen ja arviointi\nLukion kehittämistyössä toiminta-ajatuksena on edistää opiskelijoiden aktiivista osaamista sekä opiskelutaitoja ylioppilastutkintoa ja omia jatko-opintoja varten turvallisessa ja viihtyisässä ympäristössä.\nLukion toiminnan jatkuvassa kehittämisessä ja arvioinnissa ovat mukana monet eri tahot. Valtuusto ja sivistyslautakunta luovat puitteet toiminnalle taloudellisesti. Valtuusto päättää talousarvion yhteydessä sivistyslautakunnan esityksen pohjalta lukion toimintaan varattavat resurssit. Lukion opettajat arvioivat ja kehittävät omaa työtään ja koulun toimintaa sekä tekevät esityksiä lukiolle varatun rahan käytöstä tuntikehyksen kohdentamisesta. Opiskelijakunta on mukana lukion kehittämistyössä ja sillä on oikeus tehdä omia esityksiä. Huoltajia kuullaan esimerkiksi vanhempainilloissa. Lisäksi ikäluokittaiset vanhempain toimikunnat ja vanhempainneuvosto ovat kehittämässä ja päättämässä lukion yhteisistä asioista.\nLukio elää mukana muun yhteiskunnan muutoksessa. Sähköiset ylioppilaskirjoitukset vaativat kannettavien tietokoneiden tai tablet-laitteiden käyttöä.Oppikirjat ja opetusmateriaali ovat myös tarvittaessa saatavissa tietoverkossa.\nLukiolle asetettujen tavoitteiden saavuttamista seurataan monipuolisesti. Seurannassa hyödynnetään muun muassa hallinto-ohjelmien ja Tilastokeskuksen tilastoja, sivistyslautakunnan päätöksiä sekä Opetushallituksen raportteja. Lukion toiminnan arvioinnissa seurataan muun muassa opiskelijoiden opintojen etenemistä, jatko-opintoihin sijoittumista sekä opetustuntien toteutumista. Myös henkilökunnan työkyky on yksi seurattavista arvioinnin mittareista.Työkyvyn ylläpitoon kannustetaan. Esimerkiksi Kipinä-päivä tarjoaa mahdollisuuden tutustua eri liikuntamuotoihin. Lisäksi ammattilukiolaisten määrää seurataan ja se pyritään pitämään riittävän suurena.\nMuita arvioinnin mittareita ovat henkilökunnan ja opiskelijoiden motivaatiolle tärkeät asiat. Henkilökunnan motivaatioon vaikuttavia asioita ovat muun muassa sopiva työmäärä, järkevät työajat, työviihtyvyys sekä mahdollisuus vaikuttaa omaan työhön. Näitä seurataan kehityskeskusteluissa sekä palautekyselyillä. Opiskelijat pitävät puolestaan tärkeinä asioina työmäärän tasaista jakautumista jaksoihin, valinnanvapautta ja hyvää työskentelyilmapiiriä. Tästä saadaan palautetta esimerkiksi kurssien lopussa kerättävillä palautelomakkeilla.


Läsnäolosta – Anna Vihervaarasta | Lily\n31.10.2013 anna vihervaarasta\nOlin eilen kuuntelemassa Saku Tuomisen ajatuksia tehokkuudesta ja nykypäivän ajatustyöelämästä. Tuominen puhui paljon keskittymisestä ja siitä, miten nykyisin tehdään koko ajan paljon ja hirveällä kiireellä, muttei välttämättä saada aikaan ihan samassa suhteessa. Ja niinhän se on: yhteen asiaan kunnolla keskittyminen voittaa mennen tullen monessa paikassa yhtä aikaa hääräämisen.\nKeskittymistä voi onneksi harjoitella. Tuominen sanoi uskovansa meditaation voimaan, ja niin uskon minäkin. Se ei tosin tarkoita, että myös meditoisin säännöllisesti, mutta ei Tuominenkaan meditoi. Sen sijaan hän keskittyy koiran kanssa kävelemiseen, on läsnä siinä hetkessä.\nTästä lähtien olen puolitoistatuntia päivässä tavoittamattomissa, ilman kännykkää. Keskityn metsään, polkuun, koirien leikkeihin, puuhun säntäävään oravaan, runkoa koputtavaan palokärkeen, auringon viime säteisiin, tummalla taivaalla tuikkiviin tähtikuvioihin, tuulessa vinhasti kiitäviin pilviin. Olen läsnä, sillä oikeasti meillä on vain tämä hetki, tässä ja nyt. Kaikki muu on kuvitelmaa tai muistoja.\nPS Tuominen on todella inspiroiva, vähän kuin energinen pyörremyrsky kesken väsähtänyttä päivää. Pidän hänen ajatuksistaan.\nPPS Rehellisyyden nimissä saatan kyllä napata jokusen Instagram-kuvan niistä auringon viime säteistä.\nAvainsanat: hyvä elämä, hyvä olo, Mieli\nIhana kirjoitus myös minun mielestäni, tuo on niin totta, pitäisi olla enemmän tässä ja nyt.\nMinulla on muuten blogissani haaste sinulle 😉\nHei Souliina! Kiitos.:) Ja kiitos haasteesta myös, käyn pian nappaamassa sen blogistasi. Kivaa iltaa!\nNiin totta joka sana! Minä mietin kanssa monesti, että pitää muistaa katsella ympärille ja pysähtyä hetkeen. Nähdä se naapuritalon hurmaava vanhus, koira talutushihnassa, joka huiskauttaa vähän häntää kun katson häntä. Nähdä lapsia leikkipuistossa ja linnut puissa. Maailmassa on niin paljon nähtävää (ja kuvattavaa) kun vain avaa silmät, mielen ja keskittyy siihen hetkeen.\nTiedätkö, kuvaaminen on mielestäni myös ehdottomasti rauhoittavaa, vaikka usein sanotaankin, että pitäisi jättää kamera kotiin ja aistia maailma ilman sitä. Kuvaaminen on kuitenkin ehdottomasti niitä asioita, joihin itse keskityn usein niin, että unohdan kaiken muun ympärillä.:)


Valitse tieteellisiä ja luotettavia lähteitä — Jyväskylän yliopiston Koppa\nHome / Avoimet / Yliopiston kirjasto / Kirjastotuutori / 2. Hae lähteet / Valitse tieteellisiä ja luotettavia lähteitä\nby Eeva Marjatta Koponen — last modified Dec 17, 2019 01:27 PM\nKun tunnet tieteenalasi julkaisukäytännöt, voit aloittaa systemaattisen tiedonhaun. Lähteiden valinnassa on tärkeää muistaa, että\ntiedonlähteiden arviointi eli lähdekriittisyys on akateemisen toiminnan edellytys.\nmonet tietokannat sisältävät sekä tieteellistä että ei-tieteellistä materiaalia (esim. JYKDOK, mutta myös tieteelliset tietokannat).\nlähteiden arviointikykysi kasvaa sitä mukaa, kun oma tieteenalasi tulee sinulle tutuksi.\nKuinka arvioida lähteen tieteellisyyttä\nTieteelliset artikkelit ovat vertaisarvioinnin läpikäyneitä artikkeleita (engl. peer-reviewed articles tai refereed articles). Vertaisarvioituja artikkeleita voi yleensä pitää tieteellisinä ja luotettavina. Myös muita julkaisutyyppejä kuin artikkeleita voidaan vertaisarvioida.\nVertaisarvioinnissa julkaisukäsikirjoituksen arvioivat julkaisun toimituksen lisäksi toimituksen valitsemat ulkopuoliset asiantuntijat, ennen kuin se hyväksytään julkaistavaksi tieteelliseen lehteen. Yksinkertaistettuna vertaisarviointia voi siis pitää eräänlaisena laatuleimana.\nTieteellistä ja luotettavaa?\nLähde liikkeelle selvittämällä, kuka lähteen on julkaissut ja missä lähde on julkaistu.\nOnko lukemasi kirja tieteellisen kustantajan julkaisema? Onko löytämäsi artikkeli julkaistu tieteellisessä lehdessä? Tieteenalan arvostetuimpien lehtien ja arvostettujen tieteellisten kirjakustantamojen julkaisujen tasoon voit yleisesti luottaa.\nTyökaluja tieteellisyyden arviointiin:\nJulkaisufoorumi: luokitus kansainvälisten ja kotimaisten lehtien ja kirjakustantajien tieteellisyystasosta. Jos jotain julkaisua tai kustantajaa ei löydy Julkaisufoorumin hausta, se ei ehkä ole tieteellinen. Julkaisufoorumin luokituksessa tieteelliset lehdet ja kustantajat on jaettu tasoluokkiin. Tasoluokka 1, 2 tai 3 tarkoittaa, että kyseessä on tieteellinen lehti tai kustantaja. Jos tasoluokka on 0, käytä omaa harkintaa.\nUlrichsweb: kun haet lehden ISSN-numerolla tai nimellä, löydät tiedon siitä, onko lehdellä vertaisarviointikäytäntö.\nLehtien kotisivuilla yleensä selkeästi kerrotaan, onko kyseessä tieteellinen aikakauslehti vai jonkun muun tyyppinen julkaisu. Tieteellisistä lehdistä käytetään englanniksi nimityksiä scholarly journals tai academic journals. Artikkelin yhteydessä saattaa lukea esim. Research article.\nTieteellisten artikkeleiden piirteitä\nTieteellisissä artikkeleissa on yleensä samantyyppinen kokonaisjäsennys, johon sisältyy:\njohdatteleva osuus ja tutkimusteeman teoriatausta\nmenetelmien ja aineiston esittely\ntulosten yleispätevyyden ja jatkotutkimusaiheiden pohdiskelu\nlähdeviitteet ja lopussa lähdeluettelo.\nIMRD-kaava: I=Introduction, M=Methods & Materials, R=Results, D=Discussion. IMRD-kaavaa noudatetaan erityisesti empiiriseen tutkimukseen pohjautuvissa tieteellisissä artikkeleissa.\nJos epäilet lähteesi tieteellistä tasoa, keskustele asiasta opettajasi kanssa tai etsi uusia lähteitä.\nGradutyöt vastaavat vielä harvoin tasoltaan tieteellisen asiantuntijan tekemää tutkimusta, joten vältä niiden käyttämistä lähteinä.\nAina kun mahdollista, käytä alkuperäislähdettä, ei jonkun toisen lainausta tai tulkintaa siitä. (E-aineistot ovat tässä mielessä yleensä vaivattomia, painettuja lähteitä voit joutua tilaamaan kaukopalvelun kautta.)\nHuomioi myös lähteen ikä: jos aiheestasi on julkaistu paljon, kannattaa yleensä aloittaa mahdollisimman tuoreesta ainestosta. Hyvä nyrkkisääntö on aloittaa hakemalla viimeisen 5–10 vuoden aikana julkaistuja lähteitä.\nKun arvioit avoimesta verkosta löytämääsi lähdettä, ovat keskeisimmät kysymykset kuka, milloin, kenelle, missä ja miksi? Jos käytät jostain syystä Googlea tieteellisessä tiedonhaussa, on lähteiden arvioinnissa oltava erityisen tarkka. Lue lisää.\n4. Miten voitte arvioida lähteen tieteellisyyttä?\nFiled under: julkaisufoorumi, vertaisarviointi, tieteellisyys


Neuvoja Ihanaan Elämään: Naistenpäivä.\nNaistenpäivä. Vietetty ihanassa naisseurassa, ja taisimme kaikki olla sen tarpeessakin. Mieli teki tehdä jokin naistenpäiväpostaus ja pallottelin mielessäni erilaisia vaihtoehtoja; kukkia, kosmetiikkaa, itsensä hemmottelua, rintaliivejä. Samalla luin facebookista kuinka ystävän ihana mies yllätti hänet New Yorkin matkalla naistenpäivän kunniaksi ja katkeroiduin hieman kun Mikko ei ole muistanut minua mitenkään. No, ehkä tuo Mikon viimeaikainen panos omaan hyvinvointiini päihittää jo parikin ulkomaan matkaa.\nPateettista kuitenkin on, että omissakin mielikuvissa naistenpäivään kuuluvat miehiltä saadut huomionosoitukset ja materiaaliset hemmottelut. Aivan sairasta! Päivähän on kuitenkin alun perin naisten oikeuksien päivä, jolla on ruusupuskan kanssa tekemistä suunnilleen yhtä paljon kuin putkisukalla Hermèsin myymälässä. (Vaikka kyllähän ne ruusut kelpaisivat..)\nToki naisten päivää vielä vietetäänkin perinteisellä tavalla. Maailmalla puhuttavat muutkin asiat kuin hemmottelevat kasvohoidot ja leivonnaiset. EU:ssa naisten suurimmat ongelmat ovat sentään vain palkkaerot ja sellainen tavallinen väkivalta (insert irony here). Maailmalla on osoitettu mieltä hapon heittämistä vastaan ja tyttöjen koulunkäyntioikeuden puolesta. Ja tietysti myös Afganistanin Karzai teki todella hienon kannanoton. Huoh. Naiten lyöminen ja pahoinpitely on hänenkin mielestään tuomittavaa. Paitsi jos se johtuu Sharia-lain hyväksymistä syistä.\nHyvää naistenpäivää rakkaat siskot. Yritetäänhän pitää toistemme puolta?\nEDIT: tää blondi tajusi juuri, että ystävän mies yllättikin aterialla New York -ravintolassa. Aina ei voi heti tajuta!\nLähettänyt Tinde klo 20.26\nTunnisteet: Kulttuurineuvot, naiset politiikassa, naisten päivä\nHei Tiina! Löysin blogisi sattumalta kun googlasin DKNY Cozya ja jäin koukkuun! Luin sen viikonlopun aikana alusta loppuun ja jään odottamaan uusia postauksia. Vaikutat ihastuttavalta persoonalta ja postauksesi ovat aina täynnä hyvää mieltä, jatka samalla tavalla! Mukavaa kevään alkua,\n11. maaliskuuta 2012 klo 12.30\nTervetuloa lukemaan! ja ihanaa kevättä sinnekin. Kommentit ovat aina tervetulleita :)\n14. maaliskuuta 2012 klo 14.42\nKen pyllynsä nostaa...\nElämäni aakkoset: A niin kuin Aalto.\nVielä kerran kashmir.


Maailmanherran Monologi: huhtikuuta 2015\nKun etsit metsästä keittiöön jättämisä avaimia\nTarvitset jotain todellisuutta että löydät takaisin\nKuulet oman ääneesi puhelimessa vastaajassa\nEt olisi uskonut koskaan vaikka ehkä tiesit\nKun muut haluavat pois betonista sinut pitäisi nostaa suosta\nLuulin jahtaavani haavetta mutta hitaassa tunnelissa tajusin\nMatkalta ei voi poiketa\nEtsin metsästä keittiöön jättämiäni avaimia\ntarvitsen palan jotain kiinteää että löydän takaisin\nKuulen oman ääneni puhelimen vastaajassa\nEn uskonut koskaan näin käyvän vaikka tiesinkin\nKun muut haluavat pois betonista minut pitää nostaa suosta\nluulin jahtaavani haaveettomuutta mutta hitaassa tunnelissa tajusin\nPolulta ei pidä poiketa\nKun metsästän keittiöstä jättämiäni avaimia\ntarvitsen jotain terävää että löydät takaisin\nluulin jahtaavani haavetta mutten tajunnut hidastaa tunnelissa\nKolmannen kerran tapailen taskuja\nEi avaimia veistä\nAinoastaan pellervon taloustutkimuskeskuksen piparminttupastilleja\nToivo on sitä\nettä ehtisi juosta karkuun\nKoripallokentän betoni osuu poskeeni\nEttä hän saapuu ennen kuin on myöhäistä\nOjentaa burberyni ja taluttaa takapenkille\nKaupungin räystäät vilisevät silmissäni\nJa alan muistaa\nKuka minun pitäisi olla\nLähettänyt Miikael Kosmos klo 18:07 Ei kommentteja:\nÄlä huoli kulta, kaikki järjestyy\nKönsikäs näytti aina iskevän silmää ennen puhumistaan. Hän teki ehdotuksensa ja kysyi: "Miten on?" Taaempana seisoivat vankkurit. Täynnä valkoisia pahvirasioita ja pulloja. Rahaa meillä ei ollut ja uskon että könsikäskin tiesi sen mutta ajateltu lause ei ole ääneen sanottu.\n"Kyse on kuitenkin hyvinvoinnistasi. Kuinka arvokkaana pidät hyvää oloa?" Ehkä tilanteen voisi jotenkin järjestää. Kompromissi on aina mahdollinen, olemmehan herrasmiehiä. Viimeinen pullokin meni eilen. Siinä valossa pystyn kyllä selittämään. Könsikäs ehdotti vaihtokauppaa.\nKyllähän me luvattiin. Luvattiin että se olisi viimein kerta. Mutta on ajateltava isommin. Muidenkin mielihaluja. Nyökkäsin ja vaimo parahti itkuun. Könsikkään miehet sitoivat tyttäreni hevosen selkään ja katosivat yöhön.\nLähettänyt Miikael Kosmos klo 18:04 Ei kommentteja:


Laskuvarjohyppy – paras lahja! | Skydive Oulu\nLaskuvarjohyppy – paras lahja!\n19.12.2017 No comments Article\nVuoden 2018 laskuvarjohyppykurssit alkavat maalis-huhtikuun vaihteessa. Anna nyt läheisellesi takuuvarma lahja hankkimalla lahjakortti Skydive Oulun laskuvarjohyppykurssille! Vuoden 2018 kurssien ajankohdat ilmoitetaan ennen kauden alkua, mutta lahjakortin voi hankkia jo nyt.\nLaskuvarjohyppykurssi huipentuu kurssiviikonloppuna ensimmäiseen laskuvarjohyppyyn, joka suoritetaan itsenäisesti hyppymestarin valvonnan ja opastuksen tuella. Jo kertaluontoisena kokemuksena laskuvarjohyppy on unohtumaton elämys, mutta useille siitä tulee läpi elämän kestävä rakas harrastus.\nKurssiin sisältyy mm. seuraavaa:\nPerjantaista sunnuntahin kestävä koulutus\nEnsimmäinen hyppy 1000m korkeudesta pakkolaukaisuhyppynä, jossa varjo aukeaa automaattisesti\nKahden ja kahdeksan hypyn kurssipaketissa myös omat hyppylasit\nLahjakortti on voimassa kaikilla vuoden 2018 kursseilla\n1 hypyn kurssi 350€\n2 hypyn kurssi 380€\n8 hypyn kurssi 480€\nJos haluat lahjakortin jouluksi, voimme toimittaa sen Oulun alueella kotiovelle. Voit tilata lahjakortin oheisella lomakkeella. Vastaamme viestiisi pian ja kerromme lahjakortin maksuohjeet sekä vastaamme mahdollisiin kysymyksiin. Mikäli sinulla on jotain kysyttävää ennen lahjakortin tilaamista vastaamme mielellämme sähköpostitse osoitteessa info@skydiveoulu.fi\nLahjakortin ostajan nimi ja osoite:\nLahjakortin ostajan sähköpostiosoite:\nLahjakortin hyppyjen määrä:\n1kpl (350€)2kpl (380€)8kpl (480€)\nLisätiedot tai mahdolliset kysymykset:\nSkydive Oulu on vuonna 2006 perustettu laskuvarjohyppykerho joka toimii pääasiassa Oulunsalon lentokentällä. Kerho on ilmapiiriltään nuorekas ja avoin. Koulutamme vuosittain 60-80 uutta oppilasta. Lue lisää kerhostamme!


Lasketteluvideo vetää hiljaiseksi – kaikkien aikojen hurjin rinne? – Stara\nLasketteluvideo vetää hiljaiseksi – kaikkien aikojen hurjin rinne?\nViihdeuutiset 10.12.2014, 12:00 · Tim Isokivi\nTalven saapuessa monet suomalaisetkin kaivavat sukset pois kaappinsa perukoilta ja suuntaavat kohti pohjoisen laskettelurinteitä. Hurjempia olosuhteita kaipaavien laskettelijoiden kannattaa tosin suunnata Suomen ulkopuolelle.\nAmmattilaislaskettelija Cody Townsend tähdittää tuoretta videota, jossa mies laskee alas Alaskassa sijaitsevaa vuorta. Videon nimen mukaan kyseessä voi olla jopa kaikkien aikojen hurjin laskettelurinne, eikä sitä voi Townsendin suoritusta seuratessa kieltää.\nYoutubessa julkaistu video on peräisin MSP Filmsin Days Of My Youth -dokumenttielokuvaa, jossa perehdytään tarkemmin ammattilaisten laskettelijoiden elämään.


Seinäkiinnike - WMN4277S | SAMSUNG Suomi\nSeinäkiinnike - WMN4277S\nNauti TV-viihteestä parhaasta katselukulmasta\nSamsung WMN4277S -seinäkiinnike antaa mahdollisuuden katsella aina mukavasta kulmasta. Voit säätää kiinnikettä helposti mukavimmalta tuntuvaan kulmaan katsellessasi 75-tuumaista televisiota. Saranan ja haitaritaiton avulla voit siirtää televisiota ylös ja alas, oikealle ja vasemmalle sekä siirtää televisiota eteenpäin lähemmäksi itseäsi. Televisiota voi kääntää mielin määrin parhaan valaistuksen ja miellyttävimmän katselukokemuksen saamiseksi. Nyt voit nauttia suosikkiohjelmistasi erittäin mukavasti.\nTaatusti turvallinen TV-asennus\nSamsung WMN4277S -seinäkiinnikettä käytettäessä et joudu olemaan huolissasi television putoamisesta. Kiinnike on vahva ja suunniteltu tukemaan 75-tuumaista televisiota kunnolla. Se on turvallinen käytössä ison television kanssa ja sen muotoilu minimoi kaikki riskitekijät, kun television katselukulmaa vaihdellaan. Kiinnikkeen suurin kuormitus on 200 kg, joten voit käyttää sitä 75-tuumaisen television kautta pelkäämättä vahinkoja.\nKoko (mm) 400 x 400\nLaite (kg) 6,5\nPakkaus (kg) 6,8\nEtäisyys Seinästä (mm) 25 ~ 250\nTarvittavien reikien määrä seinässä 7 ea\nKääntö -20 ~ 20 (degree)\nKallistaminen 10 ~ 15 (degree) - Tilt down\nTurvallinen paino (kg) 50 kg (110 lb)\nPakkauskoko (LxKxS) (mm) 510 x 280 x 90


Napakat: On joukko virkamiehiä, joiden tehtävänä on valvoa budjetissa pysymistä. Nyt on tutkinnan paikka. Ei tällaista saa laskea läpi käsien edes Kouvolassa - Kouvolan Sanomat\nNapakat: On joukko virkamiehiä, joide...\n26 miljoonan euron tappioon ovat syynä pientaajamien demarien ja kepun lehmänkaupat, jotka estävät kaupungin järkevän kehityksen. Näin suurten tappion tekeminen vaatii todellisia ammattimiehiä ..\nViisain ratkaisu Kouvolalle olisi suunnata Kotkan sijasta Lahteen sairaanhoitopalveluita saamaan. Kotka näivettyy, Lahti kasvaa ja kehittyy. Tarjolla myös paremmat palvelut ja kulkuyhteydet.\nValelääkäri tekee diagnoosin, haamuhoitaja "hoitaa", pappa maksaa... leikkirahalla.\nEräs Kouvola-talon rakentajista muistelee, että rakentajat ihmettelivät, kun aluskatetta (höyrysulkua) ei asennettu kuparikaton alle.\n26 miljoonan tappio ei ole ongelma, tehdään Inkeroisiin 10 000 hengen monitoimihalli ja Elimäelle Euroopan suurin maatalousnäyttelykeskus.\nOn joukko virkamiehiä, joiden tehtävänä on valvoa budjetissa pysymistä. Nyt on tutkinnan paikka. Ei tällaista saa laskea läpi käsien edes Kouvolassa!\nMyllykosken keskustan bussipysäkillä on molemmissa päissä bussille kolmio. Mutta sieltä vain tullaan härskisti muun liikenteen eteen! Ja ketkä ajavat Jokisillantiellä ylinopeutta? Bussikuskit ja taksit.\nSäästöjä taas sijaisia vähentämällä, koulupuolelta ohjaajia ym. Eikö nyt olisi jo aika perata se ylisuuri organisaatio, joka muodostui kuntien yhdistyessä?!\nKouvolan talous kuralla liian suurista kokouspalkkioista, turhista "johtajista" ja älyttömistä hankkeista. Köyhiltä ja lapsiperheiltä vaan kaikki pois. - AP\nEi tuo jatkuva eripura Kotkan kanssa johda enää mihinkään. Irtaannutaan ja ruvetaan tekemään sote-yhteistyötä Lahden kanssa. – Jukkakv\nMainio kirjoitus Kari Tuomelta! Tapakasvatus ja sydämen sivistys puuttuu nykyihmisiltä. Jos ei kotona opeteta empatiaa, vaikeata on. Kaikkea hyvää sinulle !\nKouvolasta puuttuu laskentataitoinen johtajisto, jos talous noin 30 miljoonaa miinuksella. Olisiko tarpeen vaihtaa ja tiivistää joukkoja?\nNyt täytyy alkaa miettiä itsehoitoja. Kymsote kyykyttää nyt vähävaraisia. Onneksi netistä saa lääkkeitä ja kirjastosta kirjoja, joista voi lukea oireet ja sopivat lääkkeet vaivaan.\nAbit juhli, menestystä heille. On kuitenkin surullista nähtävää, kun karamelleja, "ruokaa", heitetään kadulle, sieltä loskan seasta lapset yrittää pelastaa niitä, tosin aika pian liikenne hoitaa homman.\nOlisiko aika KooKoon vaihtaa urheilujohtaja? Uudet tuulet uuteen kauteen\nUnkari on fiksu maa. Haluavat säilyttää Unkarin unkarilaisille, eivät halua kaikenmaalaisia pakolaisia hävittämään Unkarin kansaa, keksivät keinoja itse lisääntyä. Toisin kuin me!\nVasta nyt minä ymmärrän eutanasian vastustajien ajatuksen: vanhus, kärsi, kärsi kirkkaamman kruunun saat.\nNo voi hyvänen aika, että miljoona Kuusaan sillan fiksaukseen. Sekin raha järkevämpään! – AM\nIsäni ei saanut tehostetussa palveluyksikössä kuin katon päänsä päälle. Ei ulkoilua, ruokaa, ei avustamista wc-käynteihin mm. Järkyttävää käytöstä omaisia kohtaan.\nJoka talvi samassa paikassa lumet katolta tielle Kaunisnurmella. Suojelusenkeleitä, ettei kukaan ole jäänyt alle. Huolestunut eikä suotta.\nVeronmaksajana haluan tietää, kuinka paljon mamuihin on mennyt rahaa vuodesta 2015 lähtien. Omat lapset istuneet homekouluissa ja vanhukset maksaneet hoivakodeissa olemattomista hoitajista.\nPeruuttakaa murhasotehoivaleiritys. Himmlerin haamu tanssii ja Mengele lyö tahtia. Missä lääkärivala hoitoetiikka, ihmisyys sivistys, humaanit arvot!? Historia ei unohda.\nOnko tosiaan niin, että liikuntapaikkapäällikkö ei tiedä, että Saviniemen jalkapallokenttää ei voi lämmittää kentän väärin rakentamisen takia. Lämmitys päälle, niin matto kuin kamelin selkä.\nKyllä on Marjoniemen ylä- ja alapiha huonossa hoidossa, samoin Marjoniemen tie.\nLaki hoitopaikoista uusiksi: Toimintalupa anottava ja lakiin kirjataan, että firma ei saa olla voittoa tuottava. Palkkataso, myös johtajan, säädetään. Loppuu vanhuksilla ja sairailla keinottelu.\nMikä on kaupungin linja hiilijalanjälkeen? Ei mikään! Saman alan ihmisiä ajatetaan ristiin rastiin. Se siitä saastumisesta ja ilmastosta. – Ihmettelevä kuntalainen\nKyllä tämä vanhustenhoidon rapauttaminen on hallituksen päätös. Mamuista pidetään huoli mutta ei vanhuksista. Sitä saa mitä tilaa.\nHyvin hoidettu myös Hurjanhaan auraukset koko talven. Kiitos.\nManskin vilkastuttamiseen vihje: Postin heittolaatikkojakelu kaikille jotka asuvat 3 kilometrin säteellä Manskilta. Olisi viikonloppuaamuisin liikennettä takuusti. Ja tietysti kaikki palvelut auki.\nRuusuja Torkkarin Harjuntien auraajille! Huolellista ja hyvää jälkeä, kiitos!\nMinulla oli selvät keuhkoveritulpan oireet. Soitin Marjoniemeen, terveydenhoitaja ei tunnistanut oireita, sain ajan 1,5 viikon päähän. Seuraavana päivänä päivystyksen kautta ambulanssilla Kotkaan.\nAjattele niin, että naapuri on muuttunut anteliaaksi lykkiessään lumensa sinun tontillesi. Juhannukseen mennessä tilanteen pitäisi olla rauhoittunut.\nOma kohtainen kokemus Elimäen Puustellista aivan muuta kuin lehdessänne annettiin ymmärtää. Ihan ala-arvoista hoitoa. Toivottavasti en itse joudu sinne.\nNäyttää siltä, että 1970-luvulla Kouvolaa kiinnosti enemmin arkkitehtonisesti näyttävät ulkoiset rakenteet kuin rakennusten käyttökelpoisuus ja ylläpitokustannukset. Rahaa oli silloin liikaa.\nKyllä jäi paha mieli koko päiväksi Poksin labrakäynnistä. Tiuskimista, silmienpyörittelyä ja puhinaa asiakkaalle. Toivottavasti helpotti teidän oloa!\n60 vuotta sitten oli helmikuussa yhtä lämmintä kuin nyt ja 74 vuotta sitten vielä lämpimämpää. Ei vouhotettu ilmastonmuutoksesta, vaan todettiin että tulipa lämpimät kelit.\nNykylapsi johdetaan pienestä pitäen viihteeseen, lopputulos huumeet. Rauhaton olotila, aina menossa, liikaa virikkeitä ja leluja, leikitetäänkin ohjatusti. Näinkö kehittyy itsenäinen yksilö?\nKymenlaakson OP-pankin johtaja kehuu, kuinka monta pankkia on lopetettu alueellaan ja kuinka moni on saanut kenkää, säästäjien rahoilla!\nKouvola-talon opetus: Ratamon katto ei saa olla liian haasteellinen, että tarjouskilpailun voittanut halvin urakoitsija osaa sen tehdä. – Yksi maksajista.\nIhminen hoidetaan kotiin loppuun asti. Ei pidä paikkaansa! Saat hoitoa ja apua kotiisi vain, jos sinulla on rahaa maksaa siitä.\nSOK ilmoittaa mainoksessaan joka lehdessä kysyneensä kansalta, haluavatko he halvempia hintoja. Mainoksen mukaan vastaus on kyllä. Todella yllättävä vastaus. Mikä tässä on sitä mainosta? – JK\n"Muistisairaus ei vie oikeutta hyvään elämään." Näinhän se pitäisi olla, mutta on kaikkea muuta! Valvontaa enemmän, myös julkiselle puolelle ja yhdistysten ylläpitämiin laitoksiin!\nVoisiko varusmiehiä käyttää vanhushoidossa aputöissä, kuten pyykkihuollossa, tiskauksessa, keittiön aputöissä? Myös vaikka lukemalla vanhuksille lehtiä?\nLasten koulukuljetuksista kertova juttu oli uskomaton. Vähän alle 3 kilometriä koulumatkaa, eikä saa koulukuljetusta. Käsi sydämelle päättäjät, kuinka moni teistä kävelee töihin moisen matkan?\nTeidenritarit! Muistakaa te myös ne turvavälit. Kammottavaa, kun kerrostalon kokoinen ajoneuvo takalistossa kiinni kilometri tolkulla. On niitäkin, jotka pitää turvavälit. Mutta aika harvinaista.\nNyt pitäisi olla talven kylmintä aikaa. Helpostikin - 25 pakkasta. Sen sijaan on +6–-8 lämmintä! Tämä on kamalaa!\nLäheltä olen myös seurannut Puustellia. Hoidossa ei ole moitteen sijaa ollut ja omaisetkin huomioidaan. Henkilökunta ystävällistä. – Miä\nJoskus tapahtuu ihmeitä. Jos paikallisliikenteen bussi kulkisi Prisman pysäköintipaikan kautta, se olisi yksi ihme.\nPelkästään tapahtumien avulla Kouvolan ydinkeskusta ei kehity. Sinne tarvitaan uusia yrityksiä, mutta kukaan eikä mikään niitä aktiivisesti rekrytoi ja markkinoi. Miten se on mahdollista? Kinno hoi!\nHyvä kirjoitus Kari Tuomi. Vuorovaikutus taidot monella huonot. Hymy ja tervehdys eivät mitään maksa ja kuinka paljon ne toisivat hyvää mieltä itse kullekin! – 1960-luvulla syntynyt\nVai että lapio käteen? Meitä on satoja yli 80-vuotiaita, jotka liikkuvat rollaattoreilla ja kyynärsauvoilla. Kaupungin aura tukkii tien useaan kertaan vuorokaudessa, eikä suostu avaamaan, vaikka maksaisi?\nMuistisairas ei vastusta ilkeyttään kaikkea! Sairauteen kuuluu myös aggressiivisuus, mutta hän on silti tunteva ihminen! Lääkkeetkin voi jäädä antamatta, jos ei ole ammattitaitoa!\nTubettajat ovat mietityttäneet jo pitemmän aikaa. Joukossa on varmaan hyviäkin. Pesiytyy varmaan kaikenlaista sakkia. Lapset ja nuoret ottavat mallia heistä. Pitäisi ymmärtää oma vastuu.\nMinulla oli periaate: Hoidan sydämellä niinkuin haluaisin itseäni hoidettavan, mutta sydän olisi pitänyt kovettaa! – Entinen lähihoitaja\nTulkaa kaikki katsomaan Rykmentinpuistoa, mihin kaupungin rahaa menee 250 000 .Eikö museovirastolla mitään sanomista? Värivalot vielä niin Ok. – Kuka päättää\nPääministeri, nyt on enää turha pyristellä ja peruuttaa kaikki heikennykset. Pohjanoteeraus oli olla olla tietämätön vanhustenhoidon tilasta.\nPoliisi, huumekauppa rehottaa Kouvolassa. Pitäisikö tehdä jotain ennen kuin sattuu jotain vakavampaa?\nKeskusta, ankeaa katseltavaa: tyhjiä liikehuoneistoja. Lämmitettävien katukivien rahat, vanhuksien hoitoon. He ovat sen ansainneet.\nKiitos Jari Larikalle " Perussopimukseen kajoaminen horjuttaa luottamusta" - kirjoituksesta. Oli jo aikakin suorille sanoille. – KooKoo\nLobbaus on osa rakenteellista korruptiota. Myös pyöröovi-ilmiö ja pimeä vaaliraha. – Transparency of Joule\nNyt näkyy kaupungin johdon rakennus tietotaito ja ns asiantuntijoiden käyttö. Esim. Kouvola-talo ja tuleva terveyskeskus. Onko palkka liian pieni?\n60-70% pienhiukkasista menee takanpolttajan oman kodin sisäilmaan. Sieltä ne päätyy verenkiertoon ja keuhkoihin. Erityisen vaarallisia ovat lapsille. Verrattavissa tupakanpolttoon. - THL\nTalous kuralla ja eräät vaan halusivat palkkioita korottaa. Kansa ei unohda.\nPoliittinen sirkus ei kuulu nuorten juhlapäivän oheen.\nEhdokkaiden rahankerjuu saa voimaan pahoin. "Maksa mut ikkunaan."


Arvostelut: OnePlus Type-C - 3.5mm kuulokeadapteri – USB-C adapterit – USB-kaapelit – Oheislaitekaapelit – Kaapelit – Verkkokauppa.com\nOnePlus Type-C - 3.5mm kuulokeadapteri\nTällä yksinkertaisella adapterilla voit yhdistää 3.5 mm:n liittimellä varustetut johdolliset kuulokkeesi OnePlus -laitteeseesi*. Jokaisen liittimen sisäpuoli on koristeltu OnePlus Red -klassikkovärillä.\nToimii OnePlus -laitteiden kanssa*\nUSB-C - 3.5mm\nPuuttuu tosin wifi, kauko-ohjaus ja lukkiutumattomat ABS-jarrut\nKrisMmies, 18–24v 11.5.2020\nYes, yes, yes! Tätä odotin ja sen jälkeen kun tuotteen sain, ollut päivittäin käytössä! Tosi jees.\nMiltsiNnainen, 25–34v 30.9.2019\nToimii moitteettomasti ilman mitään ongelmia OnePlus 8/puhelimen kanssa. Kaikki äänet kuuluvat normaalisti ilman minkäänlaisia suhinoita tai muuta ylimääräistä. 5/5!\nOnePlus 8-käyttäjäMmies, 18–24v 31.8.2020\nHyvä tuote ajaa asiansa. Joka päiväisessä käytössä töissä toista viikkoa ja hyvin on pelannut.\nOmassa käytössä kestänyt myös taivuttelua\nVähän pieni ja helposti hukassa kun ottaa irti\nVanhan liiton kuulokkeet toimimaan tällä\nHemmo76Mmies, 35–44v 22.1.2020\nSiro mutta laadukkaan oloinen. 3,5mm plugi kaksilla eri kuulokkeilla testattuna lukittuu jämäkästi ja myös puhelimen puolelle Type-C tarttuu tiukasti kiinni.\nJyriMmies, 25–34v 21.5.2020\nUusimpiin puhelimiin joista usein puuttuu 3.5mm kuulokeliitäntä, langallisia luureja käytävälle tämä adapteri mahdollistaa niiden käytön edelleen.\nmikeXXXMmies, 45–54v 1.6.2020\nÄänenlaatu on yllättävän hyvä OnePlus 7 Pro:n kanssa, mutta laatu ei vakuuta. Hintaa melkein 10€ ja ensimmäinen oli kokonaan rikki, oikea kanava mykkä. Toinen adapteri kesti käyttöä noin viikon, ja sitten musiikki alkoi katkeilla jos kaapeli vääntyi edes vähän.\nJa käyttö on ollut normaalia, Samsung galaxy S5:n mukana tulleet kuulokkeet kestivät käyttöä neljä vuotta, josta aktiivista käyttöä reilu pari vuotta.\ndisadadiMmies, 18–24v 4.10.2019\nPitäisi tulla mukana kun ostaa puhelin\nÄrsyttävä että pitää ostaa adapteri erikseen kun ostaa 900€ puhelin. Tuotantokustannukset varmasti 0,10€ tai jotain. Adapteri on kallis ja kaapeli ohut. Muuten hyvä laatu\nOp8pro käyttäjäMmies, 18–24v 21.5.2020\nToimii kuten pitääkin, ajaa asiansa, pysyy napakasti paikallaan.\nTyytyväinenNnainen, 18–24v 10.1.2021\nOstin adapterin Oneplus Nordin kylkeen ja toimii ihan hyvin. Tosin audiohifistelijänä huomaan pieniä ns. "pointteja".\nÄäni on jotenkin lättänä. Älä käsitä väärin, laadultaanhan ääni oli hyvä, mutta ei jotenkin läsnä. Se tuli jostain kauempaa, ikään kuin kuulokkeiden elementit olisivat olleet kauempana tai ei ihan kunnolla kohdistettu korville.\nEn tiedä onko syy adapterissa vai puhelimessa vai yksinkertaisesti signaalin tulevan latausportista.\nMuuten laadultaan vaikuttaa ihan pätevältä. Luotettavuudesta en osaa sanoa, koska adapterin piuha on melko "ohkanen". Kuulokkeet napsahtaa hyvin kiinni, kuin myös laturinpään puoli puhelimeen. Saa nähdä täytyykö uusia ostaa?\nAnalysoijaMmies, 17 tai allev 15.11.2020


HMD Global julkisti halpoja C-sarjan Nokia-älypuhelimia – Nokia C10 ja Nokia C20 varustettu Android Go -käyttöjärjestelmällä | Mobiili.fi\nJatkossakin C-sarjassa tullaan näkemään edullisia, valituille markkinoille suunnattuja perustason älypuhelimia. Uutuudet ovat nyt Nokia C10 ja Nokia C20, jotka perustuvat Android 11 Go edition -käyttöjärjestelmäversiolle.\nKansainvälisesti keskimääräinen suositushinta on Nokia C10:lle alkaen 75 euroa ja Nokia C20:lle alkaen 89 euroa. Suomen markkinoille uusia C-sarjalaisia ei kannata odottaa. Valituilla markkinoilla Nokia C20 tulee saataville huhtikuussa ja Nokia C10 kesäkuussa.\nHMD Global ei lupaa C-sarjan älypuhelimilleen lainkaan käyttöjärjestelmäversiopäivityksiä, mutta tietoturvapäivityksiä tarjotaan kahden vuoden ajan vuosineljänneksittäin. Käyttöjärjestelmäpäivitysten sivuuttamisen taustalla ovat ovat HMD Globalin mukaan puhtaasti kustannussyyt.\nAkunkeston osalta HMD Global lupaa 3 000 milliampeeritunnin akusta riittävän virtaa yhdeksi täydeksi päiväksi.\nC-sarjan uutuuskaksikosta Nokia C20:ssa on perustason tekniset ominaisuudet, kuten 6,517 tuuman näyttö HD+ -tarkkuudella, 5 megapikselin kamera takana ja edessä kummassakin LED-kuvausvalolla varustettuna, Unisoc SC9863a -järjestelmäpiiri, vain 1 tai 2 gigatavua RAM-käyttömuistia, 16 tai 32 gigatavua sisäistä tallennusmuistia, 2G / 3G / 4G -mobiiliverkkoyhteys, Wi-Fi 802.11b/g/n / Bluetooth 4.2 -yhteydet sekä liitäntöinä Micro-USB ja 3,5 millimetrin kuulokeliitäntä. Akku on helposti vaihdettavissa irrotettavissa olevan takakuoren ansiosta.\nNokia C10 muistuttaa Nokia C20:tä, mutta mobiiliverkkotuki rajoittuu 3G:hen ja järjestelmäpiirinä on Unisoc SC7331e.\nVärivaihtoehdot Nokia C20:stä ovat ruskea Sand ja tummansininen Dark Blue, C10:stä puolestaan harmaa Gray ja violetti Light Purple.\n6,517 tuuman näyttö HD+-tarkkuudella\n1 tai 2 gigatavua RAM-käyttömuistia ja 16 tai 32 gigatavua sisäistä tallennusmuistia ja microSD-muistikorttipaikka\nMuistivariantit 1+16 ja 2+32 gigatavua\nAndroid 11 (Go edition) -käyttöjärjestelmäversio – päivityslupauksena kaksi vuotta tietoturvapäivityksiä\nNokia C10:n tekniset tiedot\nUnisoc SC7331e -järjestelmäpiiri (4x 1,3 GHz ARM Cortex-A7, ARM Mali-400 MP2 -grafiikkasuoritin)\nMuistivariantit 1+16, 1+32 ja 2+32 gigatavua\n2G / 3G -mobiiliverkkoyhteys\nHMD Global Nokia Nokia C10 Nokia C20\nUusi edullinen Nokia-älypuhelin paljastui viranomaistietokannasta17.1.2020\nLue seuraavaksi: Tänään on suuri Nokia-puhelinten julkistuspäivä – seuraa julkistuslähetystä tästä kello 17 alkaen


"Bändi jakaa sataprosenttisesti vision sekä musiikillisesta, visuaalisesta että eritoten lyyrisestä annista" – haastattelussa Aethyrick - Inferno.fi\nInferno » Uutiset » ”Bändi jakaa sataprosenttisesti vision sekä musiikillisesta, visuaalisesta että eritoten lyyrisestä annista” – haastattelussa Aethyrick\nHaastattelut Joni Juutilainen 14.4.2019\nAnonyymiä linjaa vetävä Aethyrick on suomalaiskokoonpano, jonka esikoislevyllä kuullaan syvälle sieluun porautuvaa tunnelmallista black metalia.\nAethyrick on tuore nimi. Mistä ajatus bändin kasaamisesta lähti liikkeelle?\n– Puhuimme joskus syksyllä 2016 puolihuumorilla siitä, että meidän olisi varmaan syytä perustaa yhtye, koska olemme niin vahvasti samalla sivulla sekä musiikillisten mieltymysten että ideologisten ja esoteeristen painotusten suhteen. Jokin aika tuon jälkeen ensimmäiset raakaversiot muutamasta biisiaihiosta sinetöivät ajatuksen lopullisesti, kaksikon toinen puolisko Exile kertaa.\n– Sivumainintana on pakko sanoa, että tämä tapahtui sattumalta talvipäivänseisauksena, mikä tietysti omalta osaltaan alleviivaa miellyttävällä tavalla päätöksen oikeellisuutta.\nMusiikkinne menee tunnelmallisen black metalin lokeroon. Tiesittekö jo bändiä perustaessanne, että linja tulee olemaan tämä?\n– Kyllä se oli ihan selvä juttu alusta lähtien. Black metalin koko spektristä löytyy myös muita itsellemme rakkaita värinhäivähdyksiä, mutta tämä tyylisuunta puhuttelee kumpaakin vahvimmin. Tämä on kuitenkin sellainen potero, jossa koemme olevamme eniten kotonamme, ja se tarjoaa oikeanlaiset aseet laajan tunteiden kirjon ilmaisemiseen.\n– Itse olen saanut aina kovimmat kylmät väreet biiseistä, joissa yhdistyy sekä kaihoisa tunnelma ja viiltävät melodiat että aatteellisessa ja/tai uskonnollisessa mielessä väkevät sanoitukset. Tätä pyrimme toteuttamaan myös itse.\nSanoituksenne ovat jotenkin unenomaisia ja monitulkintaisia, eli mitään Dark Funeral -osaston menoa ei todellakaan löydy. Millaisina levyn tekstit esiintyvät sinulle?\n– Siitä olen ehdottomasti samaa mieltä, että sanoituksemme ovat hyvin monitulkintaisia ja niissä vilisevät kielikuvat ovat paikoin kryptisiä, mutta itse koen ne tästäkin huolimatta varsin konkreettisina. Aiheet ja rivien väleissä pujottelevat punaiset langat ovat juurtuneet enemmän käytäntöön kuin puhtaasti teoreettiseen pyörittelyyn, vaikkei tätä näe välttämättä ensisilmäyksellä raskaalla kädellä harjoitetun lyyrisen maalailun alta.\n– Tässä kuitenkin piilee bändimme temaattisen puolen ydin. Esikoislevy kantaa nimeä Praxis, sillä se heijastelee juuri tätä lähestymiskulmaa okkulttisia asioita kohtaan.\nTaustallanne on paljon soittokokemusta. Eroaako Aethyrick jotenkin konkreettisesti muista bändeistänne?\n– Kieltämättä, monessakin mielessä. Yksi melko tuntuva ero on, että tämä on bändeistä ensimmäinen, joka ei treenaa koskaan yhdessä, vaan kaikki luomis- ja muokkaustyö hoituu äänitiedostoja hyödyntäen. Kuulostaa äkkiseltään tylsältä, mutta siinä missä tämä puoli on aiemmin lähinnä ärsyttänyt, nyt se on vähintäänkin neutraali juttu. Aina kun alkaa tapahtua, tapahtuu melko lailla heti, eivätkä asiat jää roikkumaan pitkiksi ajoiksi.\n– Toinen ja ehdottomasti merkityksellisempi ero menneisiin kuvioihin on se, että koko bändi jakaa sataprosenttisesti vision sekä musiikillisesta, visuaalisesta että eritoten lyyrisestä annista. Lisäksi puheet tekemisestä kohtaavat varsinaisen tekemisen, mikä on palauttanut ainakin omalla kohdallani sellaisen nuoruuden vimman tätä hommaa kohtaan.\nOlette pistäneet materiaalia ulos melko tiuhaan tahtiin. Näetkö bändin tulevaisuuden yhtä aktiivisena?\n– On vaikea alkaa ennustaa asioita kovin kauas tulevaisuuteen, mutta ainakin tällä hetkellä tahti vaikuttaisi pysyvän tasaisen tappavana, sillä meillä on piakkoin jo levyllinen uusia biisejä valmiina.\n– Tämä ei tietystikään ole mikään itsearvoisesti tavoiteltava asiaintila, mutta koska materiaalia tuntuu pulppuavan ulos suhteellisen kovalla paineella, ilman mitään pakottamista, niin antaa virran viedä vapaasti mukanaan.